# Il-Ġurnal Uffiċjali C 123/2008

| | ISSN 1725-5198 |
| --- | --- |
| Il-Ġurnal Uffiċjali
  ta’ l-Unjoni Ewropea | C 123 |
| | |
| Edizzjoni bil-Malti | Informazzjoni u Avviżi | Volum 5120 ta' Mejju 2008 |

ISSN 1725-5198

Il-Ġurnal Uffiċjali

ta’ l-Unjoni Ewropea

C 123

Edizzjoni bil-Malti

Informazzjoni u Avviżi

Volum 5120 ta' Mejju 2008

---

| Avviż Nru | Werrej | Paġna |
| --- | --- | --- |
| | IV   Informazzjoni |
| | INFORMAZZJONI MINN ISTITUZZJONIJIET U KORPI TA' L-UNJONI EWROPEA |
| | Il-Kummissjoni |
| | OLAF Kumitat ta’ Superviżjoni |
| 2008/C 123/01 | Rapport ta’ l-attivitajiet tal-Kumitat ta’ Sorveljanza ta’ l-OLAF (Diċembru 2005 — Mejju 2007) | 1 |

Avviż Nru

Werrej

Paġna

IV   Informazzjoni

INFORMAZZJONI MINN ISTITUZZJONIJIET U KORPI TA' L-UNJONI EWROPEA

Il-Kummissjoni

OLAF Kumitat ta’ Superviżjoni

2008/C 123/01

Rapport ta’ l-attivitajiet tal-Kumitat ta’ Sorveljanza ta’ l-OLAF (Diċembru 2005 — Mejju 2007)

1

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET U KORPI TA' L-UNJONI EWROPEA

Il-Kummissjoni

OLAF Kumitat ta’ Superviżjoni

| 20.5.2008 | MT | Il-Ġurnal Uffiċjali ta’ l-Unjoni Ewropea | C 123/1 |
| --- | --- | --- | --- |

20.5.2008

MT

Il-Ġurnal Uffiċjali ta’ l-Unjoni Ewropea

C 123/1

---

Rapport ta' l-attivitajiet tal-Kumitat ta' Sorveljanza ta' l-OLAF

Diċembru 2005 — Mejju 2007

(2008/C 123/01)

Membri tal-Kumitat ta’ Sorveljanza ta' l-OLAF

Rosalind WRIGHT

President

President tal-Bord Konsultattiv dwar il-Frodi tar-Renju Unit

Kálmán GYÖRGYI

Konsulent Ewlieni lill-Ministru tal-Ġustizzja u l-Infurzar tal-Liġi,

Avukat Ġenerali tar-Repubblika ta' l-Ungerija (irtirat), l-Ungerija

Luis LÓPEZ SANZ-ARANGUEZ

Prosekutur Pubbliku fil-Qorti Suprema ta' Spanja

Peter STRÖMBERG

Direttur tal-Bord ta’ Sorveljanza tal-Kontabilisti Pubbliċi ta' l-Iżvezja

Diemut R. THEATO

Eks-Membru tal-Parlament Ewropew, eks-Chairman tal-Kumitat tal-Kontroll Baġitarju tal-Ġermanja

WERREJ

KELMTEJN QABEL MILL-PRESIDENT DWAR IR-RAPPORT TA' L-ATTIVITAJIET TAL-KUMITAT TA' SORVELJANZA

INTRODUZZJONI

| I. | IL-FORMAZZJONI TAL-KUMITAT TA' SORVELJANZA PREŻENTI U L-MOD KIF JAĦDEM |
| --- | --- |

I.

| I-1. | Il-formazzjoni tal-Kumitat ta’ Sorvejanza preżenti |
| --- | --- |

I-1.

| I-1.1. | Il-ħatra tas-Segretarjat |
| --- | --- |

I-1.1.

| I-1.2. | Regoli ta' proċedura |
| --- | --- |

I-1.2.

| I-2. | Metodi ta' ħidma |
| --- | --- |

I-2.

| I-2.1. | Laqgħat |
| --- | --- |

I-2.1.

| I-2.2. | Is-Segretarjat |
| --- | --- |

I-2.2.

| I-2.3. | Rapporteurs |
| --- | --- |

I-2.3.

| II. | MONITORAĠĠ TAL-FUNZJONI INVESTIGATTIVA TA' L-OLAF |
| --- | --- |

II.

| II-1. | Monitoraġġ regolari b'inizjattiva tal-Kumitat ta' Sorveljanza (l-Artikolu 11.1 tar-Regolament (KE) Nru 1073/1999) |
| --- | --- |

II-1.

| II-2. | Monitoraġġ regolari bbażat fuq informazzjoni mibgħuta lill-Kumitat ta' Sorveljanza mid-Direttur Ġenerali ta' l-OLAF (l-Artikolu 11.7 tar-Regolament (KE) Nru 1073/1999) |
| --- | --- |

II-2.

| III. | RELAZZJONIJIET MA' L-OLAF, L-ISTITUZZJONIJIET U L-IMSIEĦBA TA' L-OLAF U DAWK INVOLUTI |
| --- | --- |

III.

| III-1. | Relazzjonijiet ma' l-OLAF |
| --- | --- |

III-1.

| III-1.1. | Ir-rijorganizzazzjoni ta' l-OLAF |
| --- | --- |

III-1.1.

| III-1.2. | Il-Manwal ta' l-OLAF |
| --- | --- |

III-1.2.

| III-1.3. | Żjara lil timijiet ta' l-OLAF |
| --- | --- |

III-1.3.

| III-1.4. | Il-Ġurisprudenza tal-Qrati Ewropej |
| --- | --- |

III-1.4.

| III-2. | Ir-Relazzjonijiet ma' l-istituzzjonijiet tal-Komunità u ma' l-imsieħba ta' l-OLAF u dawk kollha involuti |
| --- | --- |

III-2.

| IV. | OPINJONIJIET TAL-KUMITAT TA' SORVELJANZA |
| --- | --- |

IV.

| IV-1. | Opinjoni dwar ir-riforma tar-Regolament (KE) Nru 1073/1999 dwar investigazzjonijiet immexxija mill-Uffiċċju Ewropew għall-Ġlieda Kontra l-Frodi (OLAF) |
| --- | --- |

IV-1.

| IV-2. | Opinjoni dwar indikaturi tal-prestazzjoni ta' l-OLAF |
| --- | --- |

IV-2.

| IV-3. | Opinjoni dwar ir-Rapport ta' l-OLAF dwar investigazzjonijiet li ilhom għaddejjin għal aktar minn disa' xhur |
| --- | --- |

IV-3.

| IV-4. | Opinjonijiet dwar l-Abbozz Preliminari tal-Baġit ta' l-OLAF għas-snin 2007 u 2008 |
| --- | --- |

IV-4.

KONKLUŻJONIJIET U RAKKOMANDAZZJONIJIET

| ANNESS 1 | Kalendarju tal-Laqgħat tal-Kumitat ta' Sorveljanza |
| --- | --- |

ANNESS 1

| ANNESS 2 | Opinjoni Nr. 2/2006 fuq ir-Riforma tar-Regolament Nru 1073/1999 dwar investigazzjonijiet immexxija mill-Uffiċċju Ewropew ta' kontra l-Frodi (OLAF), Opinjoni supplimentari |
| --- | --- |

ANNESS 2

| ANNESS 3 | Opinjoni Nru 3/2006 Tal-Kumitat tas-Superviżjoni Indikaturi ta' prestazzjoni għall-OLAF |
| --- | --- |

ANNESS 3

| ANNESS 4 | Opinjoni Nru 1/2007 Ir-Rapporti ta’ l-Investigazzjonijiet ta’ l-OLAF li kienu ilhom għaddejjin għal aktar minn disa’ xhur |
| --- | --- |

ANNESS 4

| ANNESS 5 | Opinjoni Nru 1/2006 Abbozz Preliminari tal-Baġit ta' l-OLAF għall-2007, Opinjoni Nru 2/2007 Abbozz Preliminari tal-Baġit ta' l-OLAF għall-2008 |
| --- | --- |

ANNESS 5

KELMTEJN QABEL MILL-PRESIDENT DWAR IR-RAPPORT TA' L-ATTIVITAJIET TAL-KUMITAT TA' SORVELJANZA

Il-Kumitat ta' Sorveljanza l-ġdid ta' l-OLAF inħatar f'Diċembru 2005 u dan ir-Rapport li bi pjaċir qed nippreżenta jkopri l-ewwel 18-il xahar tagħna fil-kariga.

L-OLAF huwa ddedikat biex jiġġieled il-frodi, il-korruzzjoni u l-imġiba irregolari li tkun ta' preġudizzju għall-interessi finanzjarji tal-Komunità Ewropea. Il-Kumitat ta' Sorveljanza jagħti l-appoġġ sħiħ tiegħu lill-isforzi ta' l-OLAF u jinsab impenjat li jaħdem sabiex iħares l-indipendenza ta' l-OLAF fejn jidħlu l-funzjonijiet investigattivi tiegħu permezz ta' monitoraġġ regolari tal-ħidma tiegħu fuq il-każijiet, u billi jagħti pariri u joffri kritika kostruttiva fejn ikun xieraq.

Għal dan il-għan, tul il-perjodu li ilna fil-kariga ħdimna sabiex insawru stampa komprensiva tal-metodoloġija ta' kif l-OLAF iwettaq il-funzjonijiet investigattivi tiegħu. Eżaminajna l-istruttura organizzattiva tiegħu u kkunsidrajna jekk din toffrix l-ambitu meħtieġ sabiex il-ħidma ta' l-OLAF tkun tista' ssir b'effiċjenza u b'ekonomija. Xandarna għadd ta' opinjonijiet li jolqtu l-laħam il-ħaj dwar ir-riforma proposta tar-Regolamenti rilevanti ta' l-UE, dwar il-baġits ta' l-OLAF u dwar każijiet ta' l-OLAF li għadhom qed jiġu investigati aktar minn disa' xhur wara li nfetħu l-fajls, u dwar varjetà ta' kwistjonijiet oħra.

Filwaqt li deher ovvju għalina li l-persunal ta' l-OLAF risponsabbli mill-investigazzjonijiet huwa fil-biċċa l-kbira tiegħu magħmul minn speċjalisti ddedikati u impenjati, kellna għalxiex inkunu preokkupati dwar xi aspetti tal-politika dwar ir-riżorsi umani ta' l-OLAF. Dan l-aktar dwar il-proporzjon għoli ħafna ta' persunal li huma aġenti temporanji. Din il-kwistjoni tqajmet f'diversi okkażjonijiet, kemm ma' l-OLAF innifsu kif ukoll mal-Kummissjoni, b'xi suċċess, fis-sens li xi wħud mill-persunal dan l-aħħar ingħataw l-offerta ta' kuntratti indefiniti. Tajna wkoll ħarsa lejn it-taħriġ tal-persunal responsabbli mill-investigazzjonijiet, u se nkunu qed naħdmu mill-qrib ma' l-OLAF sabiex fix-xhur li ġejjin ngħinu lid-Direttur Ġenerali jtejjeb it-taħriġ fejn tidħol l-investigazzjoni ta' frodi interna u esterna. Nixtieq ukoll li naraw titjib fil-ħiliet ta' tmexxija u management ta' l-OLAF li jkun ta' ġid kbir biex jitqajjem il-moral fi ħdan il-gruppi ta' investigazzjoni, li qed imajna.

Bi pjaċir aħna nkomplu b'ħidma kostruttiva fil-futur sabiex ngħinu lill-OLAF itejjeb il-prestazzjoni u l-effiċjenza tiegħu. L-OLAF diġà huwa korp ta' investigazzjoni li jgawdi rispett madwar id-dinja; bil-għajnujna u l-pariri tagħna bħala Kumitat ta' Sorveljanza indipendenti nittamaw li jkun jista' jimxi 'l quddiem u jilħaq l-għanijiet tiegħu.

Nixtieq b'mod partikolari nirringrazzja lis-Segretarjat tal-Kumitat Superviżorju għall-ħidma tiegħu bla heda tul il-perjodu li ilna fil-kariga.

Rosalind WRIGHT

INTRODUZZJONI

Il-Kumitat ta' Sorveljanza ta' l-Uffiċċju Ewropew għall-Ġlieda kontra l-Frodi (OLAF) ġie mwaqqaf bl-iskop li jsaħħaħ l-indipendenza ta' l-OLAF permezz ta' monitoraġġ regolari tal-funzjoni investigattiva tiegħu, filwaqt li joqgħod lura milli jindaħal fil-mod kif ikunu qed jitmexxew l-investigazzjonijiet li jkunu għaddejjin.

Il-Kumitat ta' Sorveljanza jassisti wkoll lid-Direttur Ġenerali ta' l-OLAF fit-twettiq tar-responsabbiltajiet tiegħu. Meta jkun qed jagħmel dan, l-għan tal-Kumitat huwa dak li jkun ta’ sostenn għax-xogħol ta’ l-OLAF u jassigura illi x-xogħol investigattiv tiegħu jkun ta’ l-ogħla livell.

Iwettaq ir-rwol tiegħu l-aktar billi jissottometti rapport lill-istituzzjonijiet tal-Komunità u billi jwassal opinjonijiet lid-Direttur Ġenerali; billi jikkonfronta, jistaqsi u jagħmel rakkomandazzjonijiet lill-OLAF għal titjib, fejn jara li jkun xieraq u meħtieġ.

L-indipendenza tal-Kumitat huwa fattur ċentrali sabiex tiġi mħarsa l-indipendenza ta' l-OLAF stess. Il-Kumitat ta' Sorveljanza nħatar bi ftehim konġunt tal-Parlament Ewropew, tal-Kunsill u tal-Kummissjoni u huwa magħmul minn “ħames persuni minn barra, indipendenti, li għandhom il-kwalifiki meħtieġa fil-pajjiżi rispettivi tagħhom li jippermettulhom li jkollhom karigi ewlenin marbuta ma' l-oqsma ta' servizzi ta' l-OLAF” (1). Huma ma jieħdu struzzjonijiet minn l-ebda gvern, istituzzjoni, korp, uffiċċju jew aġenzija u joqogħdu wkoll attenti li jevitaw kull kunflitt ta' interess li jista' jtellef l-indipendenza tagħhom: b'mod partikolari kull interess familjari jew finanzjarju (2).

1

2

Il-Kumitat ta' Sorveljanza hu obbligat li jħejji rapport kull sena dwar l-attivitajiet tiegħu lill-istituzzjonijiet. Wara li tqies iż-żmien meħud matul l-2006 sabiex il-Kumitat preżenti jkun stabbilit flimkien mas-Segretarjat tiegħu, deher li din id-darba rapport estiż ikun jirrifletti aħjar il-firxa sħiħa ta' l-attivitajiet tiegħu u jkun jilqa' aħjar il-bżonnijiet ta' l-istituzzjonijiet tal-Komunità. Dan ir-rapport ta' attività hu maħsub biex jiġi enfasizzat ir-rwol kruċjali li għandu l-OLAF fil-protezzjoni ta' l-interessi finanzjarji tal-Komunitajiet Ewropej.

I.   IL-FORMAZZJONI TAL-KUMITAT TA' SORVELJANZA PREŻENTI U L-MOD KIF JAĦDEM

I-1.   Il-formazzjoni tal-Kumitat ta’ Sorvejanza preżenti

Il-Kumitat ta' Sorveljanza preżenti nħatar b'effett mit-30 ta' Novembru 2005. Fl-ewwel laqgħa f'Diċembru 2005 fi Brussell, is-Sinjura Rosalinda Wright intgħażlet bħala l-President għal żmien sena. F'Diċembru 2006 reġgħet intgħażlet għal żmien ieħor fil-kariga.

Hekk kif inħatar, il-Kumitat fassal il-prijoritajiet għall-attivitajiet tiegħu; fuq kollox, kien hemm ħtieġa kbira li l-Kumitat u s-Segretarjat tiegħu jkollhom l-istrumenti xierqa biex ikunu jistgħu jwettqu dmirijiethom. L-ewwel ħidmiet li wettaq il-Kumitat ta' Sorveljanza kienu jinkludu l-ħatra ta' Segretarjat ġdid u r-rijallokazzjoni tiegħu lejn Brussell mil-Lussemburgu, u r-reviżjoni tar-Regoli interni ta' Proċedura tal-Kumitat ta' Sorveljanza stess.

I-1.1.   Il-ħatra tas-Segretarjat

Fl-ewwel laqgħa f'Diċembru 2005, il-Kumitat ta' Sorveljanza kellu diskussjonijiet mad-Direttur Ġenerali ta' l-OLAF biex jingħata Segretarjat ġdid b'referenza partikolari għall-kompetenzi u l-ħiliet mixtieqa mill-membri tiegħu qabel ma dawn jinħatru. L-ewwel membri tas-Segretarjat inħatru u ġew approvati mill-Kumitat ta' Sorveljanza f'Jannar 2006.

Meta nħatar il-Kumitat ta' Sorveljanza preżenti, is-Segretarjat kien jinsab fil-Lussemburgu. Meta jitqies id-dmir li għandu l-Kumitat ta' Sorveljanza li jagħmel monitoraġġ regolari ta' l-investigazzjonijiet ta' l-OLAF, bil-ħtieġa ta' livell għoli ta' protezzjoni tad-data, uffiċċji ta' sigurtà u aċċess għas-Sistema tal-Ġestjoni tal-Każijiet (CMS), il-Kumitat ta' Sorveljanza ddeċieda li l-uffiċċji tas-Segretarjat għandhom jinġarru mil-Lussemburgu lejn iż-żona ta' sigurtà ta' l-OLAF fil-kwartieri ta' Brussell fi ħdan il-bini ta' l-OLAF fejn kien hemm il-Kumitat ta' Sorveljanza ta' qabel. Dan ikun jippermetti lis-Segretarjat iwettaq il-funzjonijiet tiegħu b'mod effiċjenti, billi b'hekk ikun jista' jistaqsi u jiddiskuti mal-persunal ta' l-OLAF kwistjonijiet partikolari hekk kif dawn jitfaċċaw u jiffaċilita wkoll il-kuntatt ta' kuljum ma' Kumitati oħra, u dawk l-oħrajn li jkunu interessati. Il-post ta' Brussell jevita wkoll l-ispejjeż kbar ta' skariġġ ta' spiss għall-membri tal-Kumitat ta' Sorveljanza u tas-Segretarjat bejn Brussell u l-Lussemburgu.

data

L-arkivji tal-Kumitat ta' Sorveljanza ta' qabel ġew meħuda fl-istess żmien mil-Lussemburgu u qed jinżammu taħt sigurtà f'arkivju separat kif ukoll tfassal inventarju tal-files.

files

I-1.2.   Regoli ta' proċedura

B'kunsiderazzjoni ta' l-opinjonijiet tad-Direttur Ġenerali tas-Servizz Legali tal-Kummissjoni f'Jannar 2006, u l-konklużjonijiet u r-rakkomandazzjonijiet tar-Rapport Speċjali tal-Qorti ta' l-Awdituri Nru 1/2005 dwar il-ġestjoni ta' l-Uffiċċju Ewropew għall-Ġlieda kontra l-Frodi (OLAF) (3), il-Kumitat ta' Sorveljanza ddeċieda li jirriforma r-Regoli ta' Proċedura sabiex dawn ikunu jirrifletti l-obbligi imposti fuqu bir-Regolament (KE) Nru 1073/1999 filwaqt li ma jimponix obbligi fuq partijiet terzi u lanqas ma jagħti poteri leġiżlattivi lill-Kumitat ta' Sorveljanza. Ir-Regoli ġew imfassla mill-ġdid u adottati mill-Kumitat f'Awissu 2006 (4).

3

4

L-għan tar-Regoli ta' Proċedura huwa li l-organizzazzjoni tal-ħidma tal-Kumitat ssir b'aktar faċilità. Dawn jinkludu fost affarijiet oħra l-prinċipji li jmexxu l-attivitajiet tal-Kumitat ta' Sorveljanza, l-eżerċizzju tas-setgħat tiegħu, metodi ta' ħidma u l-presidenza tiegħu, il-proċeduri biex jiġu adottati opinjonijiet u r-rwol tas-Segretarjat.

I-2.   Metodi ta' ħidma

I-2.1.   Laqgħat

Matul il-perjodu tar-rapport, il-Kumitat ta' Sorveljanza għamel sittax-il laqgħa plenarja fi Brussell (5). Il-laqgħat tal-Kumitat mhumiex miftuħa għall-pubbliku u d-dokumenti kollha li fuqhom huma bbażati huma kunfidenzjali; madankollu f'ġieħ it-trasparenza u sabiex tingħata informazzjoni regolari lill-istituzzjonijiet dwar il-ħidma tal-Kumitat ta' Sorveljanza, il-Kumitat iddeċieda li l-minuti tiegħu jkunu disponibbli għall-OLAF, għas-Segretarjati Ġenerali tal-Parlament Ewropew, tal-Kunsill u tal-Kummissjoni.

5

Sa mill-bidu tal-mandat tiegħu, il-Kumitat iddeċieda li jistieden b'mod regolari lid-Direttur Ġenerali ta' l-OLAF kif ukoll membri oħra tal-persunal ta' l-OLAF, sabiex jattendu l-laqgħat tiegħu sabiex dan isir midħla tal-mod kif jaħdem l-OLAF u tal-proċeduri ta' ħidma tiegħu, kif ukoll tal-proċess intern tiegħu ta' teħid ta' deċiżjonijiet. Matul il-perjodu tar-rapport, id-Direttur Ġenerali ta' l-OLAF, il-Bord Eżekuttiv ta' l-Investigazzjonijiet u ta' l-Operazzjonijiet, id-Diretturi kollha, għadd ta' Kapijiet ta' l-Unità u uffiċjali mill-Unitajiet ta' l-Operazzjonijiet u l-Appoġġ għamlu preżentazzjonijiet individwali tal-ħidma tagħhom quddiem il-Kumitat.

F'konformità ma' din il-metodoloġija, il-Kumitat ta' Sorveljanza stieden b'mod regolari biex jattendu l-laqgħat tiegħu persuni involuti fil-Kumitat, kif ukoll dawk li magħhom jaħdem l-OLAF.

I-2.2.   Is-Segretarjat

Is-Segretarjat permanenti pprovdut għall-Kumitat ta' Sorveljanza mill-OLAF huwa responsabbli li jiffaċilita kif ukoll li jikkontribwixxi għall-prestazzjoni tal-ħidmiet kollha assenjati lill-Kumitat bil-ħsieb li tissaħħaħ l-indipendenza ta' l-OLAF. Is-Segretarjat jara li l-ħidmiet assenjati lill-Kumitat ta' Sorveljanza jsiru b'mod effiċjenti, b'mod partikolari, fejn jidħol il-monitoraġġ tal-funzjonijiet investigattivi ta' l-OLAF u l-appoġġ tal-ħidma tal-Kumitat ta' Sorveljanza (6).

6

Is-Segretarjat jikkostitwixxi element essenzjali fil-mod kif il-Kumitat iwettaq dmirijietu: “F'dan is-sens huwa għandu jassisti lill-President fit-tħejjija għal, u t-tmexxija tal-laqgħat. Għandu jfassal abbozz ta' aġenda għal kull laqgħa, ifassal abbozz ta' minuti tal-laqgħat, jipprovdi lill-membri tal-Kumitat informazzjoni u dokumenti marbuta ma' kull qasam ta' l-attivitajiet tagħhom, jassisti, taħt id-direzzjoni tal-president, fit-tfassil ta' testi, u jassisti lill-membri tal-Kumitat, speċjalment meta dawn jaġixxu ta' rapporteurs. Għal dan il-għan, membri tas-segretarjat għandhom jattendu laqgħat kif ikun meħtieġ ma' rapporteurs sabiex ikunu jistgħu jwettqu dawk il-ħidmiet” (7).

F'dan is-sens huwa għandu jassisti lill-President fit-tħejjija għal, u t-tmexxija tal-laqgħat. Għandu jfassal abbozz ta' aġenda għal kull laqgħa, ifassal abbozz ta' minuti tal-laqgħat, jipprovdi lill-membri tal-Kumitat informazzjoni u dokumenti marbuta ma' kull qasam ta' l-attivitajiet tagħhom, jassisti, taħt id-direzzjoni tal-president, fit-tfassil ta' testi, u jassisti lill-membri tal-Kumitat, speċjalment meta dawn jaġixxu ta' rapporteurs. Għal dan il-għan, membri tas-segretarjat għandhom jattendu laqgħat kif ikun meħtieġ ma' rapporteurs sabiex ikunu jistgħu jwettqu dawk il-ħidmiet

7

L-allokazzjoni ta' għadd biżżejjed ta' persunal bil-ħiliet u kompetenzi xierqa lis-Segretarjat hija essenzjali sabiex il-Kumitat ta' Sorveljanza jkun jista' jwettaq il-mandat legali tiegħu b'indipendenza sħiħa.

Sa mill-bidu tal-perjodu tiegħu fil-kariga, in-nuqqas ta' persunal fis-Segretarjat kien tema ta' tħassib għall-Kumitat li għal aktar minn darba informa lil OLAF dwar il-ħtiġijiet tiegħu, u dan mingħajr ma nkisbu riżultati sa tmiem Ġunju 2007, meta l-OLAF fl-aħħar ipprovda lill-Kumitat grupp ta' persunal ta' appoġġ. Il-Kumitat ta' Sorveljanza għalhekk ħadem għal kważi tmintax-il xahar b'nuqqas kunsiderevoli ta' persunal, ħaġa li ma setax ma jkollhiex effett fuq il-pjan ta' ħidma mfassal mill-Kumitat għall-perjodu tal-mandat tiegħu.

Dan wassal biex il-Kumitat jirrakkomanda bil-qawwa biex l-OLAF idaħħal dispożizzjonijiet fil-Baġit għall-2008 għal tmien membri tal-persunal fis-Segretarjat, b'mod li dawn il-postijiet ikunu riżervati b'mod speċifiku għas-Segretarjat, kif kien sar fil-passat. Il-Kumitat jittama li l-istituzzjonijiet jieħdu nota ta' din ir-rakkomandazzjoni.

I-2.3.   Rapporteurs

Kull wieħed mill-membri tal-Kumitat ta' Sorveljanza wettaq il-ħidma ta' rapporteur għat-tħejjija tad-diskussjonijiet jew tal-proċedimenti tiegħu, kif ukoll għat-tfassil ta' rapporti jew opinjonijiet li kienu adottati mill-Kumitat (8). Ir-rapporteurs kellhom ukoll laqgħat bilaterali mad-Direttur Ġenerali ta' l-OLAF u uffiċjali anzjani oħra dwar l-oqsma fdati fir-responsabbiltà tagħhom.

rapporteur

8

rapporteurs

II.   MONITORAĠĠ TAL-FUNZJONI INVESTIGATTIVA TA' L-OLAF

II-1.   Monitoraġġ regolari b'inizjattiva tal-Kumitat ta' Sorveljanza (l-Artikolu 11.1 tar-Regolament (KE) Nru 1073/1999)

Il-Kumitat ta' Sorveljanza jagħmel monitoraġġ b'mod regolari u attiv fuq il-mod li bih l-OLAF jagħmel l-investigazzjonijiet sabiex isaħħaħ l-indipendenza ta' l-OLAF. Il-Kumitat ta' Sorveljanza jista' b'mod indipendenti jagħżel, permezz ta' kriterji ddefiniti minn qabel mill-Kumitat (9), għadd ta' każijiet minn kull settur u jeżamina faljs sħaħ kif ukoll rapporti ta' evalwazzjoni, rapporti finali dwar każijiet, kif ukoll kwalunkwe dokument individwali ieħor. L-attività ta' monitoraġġ tkopri każijiet ta' l-OLAF li jkunu taħt investigazzjoni u każijiet li jkunu qed jiġu evalwati, kif ukoll każijiet magħluqa.

9

Il-Kumitat ta' Sorveljanza jidħol f'aspetti sistematiċi tal-prassi investigattiva ta' l-OLAF u jeżamina wkoll sitwazzjonijiet fejn l-indipendenza ta' l-OLAF tista' tkun qiegħda f'riskju matul investigazzjoni. Meta jitqies kemm idumu ċerti investigazzjonijiet, kienet ta' prijorità għall-Kumitat li jeżamina każijiet qodma li kienu għadhom miftuħa.

Matul il-perjodu tar-rapport saru għadd ta' diskussjonijiet bejn il-Kumitat ta' Sorveljanza u d-Direttur Ġenerali ta' l-OLAF bil-ħsieb li jintlaħaq qbil dwar metodoloġija ta' ħidma fejn jidħol l-aċċess għal fajls tal-każijiet, inklużi investigazzjonijiet li għadhom għaddejjin. L-OLAF qajjem preokkupazzjonijiet dwar l-għoti ta' aċċess sħiħ lill-Kumitat ta' Sorveljanza għal fajls ta' każijiet li għadhom għaddejjin, u ċċita r-restrizzjonijiet potenzjali bbażati fuq regoli dwar il-protezzjoni ta' data personali fid-dawl tar-Regolament (KE) Nru 45/2001. Dawn id-diskussjonijiet mad-Direttur Ġenerali ta' l-OLAF u l-Uffiċjal ta' l-OLAF dwar il-Protezzjoni tad-Data ħadu ħafna żmien, bil-Kumitat ta' Sorveljanza għal kollox konxju tar-responsabbiltajiet tiegħu fil-qasam tal-protezzjoni tad-data kif imfissra fir-Regolament (KE) Nru 1073/1999 (10).

data

Data

data

10

L-OLAF ippermetta l-aċċess għall-membru tas-Segretarjat għas-sistema elettronika tal-ġestjoni tal-każijiet (CMS) tiegħu f'April 2006, li tippermettilhom jaraw il-biċċa l-kbira tad-dokumenti ta' każijiet fl-istadji li ġejjin: segwitu, segwitu komplut, l-ebda segwitu, monitoraġġ ta' każijiet u każijiet magħluqa. Ma ngħata l-ebda aċċess elettroniku f'każijiet taħt investigazzjoni. Fi tmiem il-perjodu tar-rapport instabet fl-aħħar soluzzjoni prattika mad-Direttur Ġenerali ta' l-OLAF, li ppermettiet li l-Kumitat ikollu aċċess sħiħ biex il-każijiet rikjesti jkunu eżaminati.

Fid-dawl ta' l-ostakli msemmija hawn, il-Kumitat ma kienx f'pożizzjoni li jwettaq ir-responsabbiltà tiegħu ta' monitoraġġ b'mod daqshekk sħiħ daqskemm xtaq. Fl-2006 ġew eżaminati għadd ta' fajls kompluti u erbgħa oħra bħalissa qed jiġu evalwati. Hija l-intenzjoni tal-Kumitat ta' Sorveljanza li jagħti opinjoni dwar dawn il-każijiet.

II-2.   Monitoraġġ regolari bbażat fuq informazzjoni mibgħuta lill-Kumitat ta' Sorveljanza mid-Direttur Ġenerali ta' l-OLAF (l-Artikolu 11.7 tar-Regolament (KE) Nru 1073/1999)

Il-Kumitat ta' Sorveljanza ħass li l-OLAF jista' jibbenefika minn segwitu aktar attiv, u minn reazzjoni għall-informazzjoni li d-Direttur Ġenerali ta' l-OLAF regolarment jibgħatlu (11). Għalhekk, ingħatat attenzjoni speċjali għar-rwol ta' monitoraġġ li għandu l-Kumitat f'dan ir-rigward.

11

Id-Direttur Ġenerali ta' l-OLAF għadda lill-Kumitat ta' Sorveljanza ġabriet fil-qosor kull xahar dwar dawk il-każijiet fejn l-investigazzjoni kienet ilha għaddejja aktar minn disa' xhur. Meta jitqies li 75 % ta' l-investigazzjonijiet ta' l-OLAF kienu ilhom miftuħa għal perjodu itwal, deher li jkun ta' siwi li wieħed jagħti ħarsa mill-qrib lejn il-każijiet kollha li jinsabu bħalissa fuq il-kotba ta' l-OLAF, fuq bażi ta' xahar b'xahar u settur b'settur, u li jiġu eżaminati r-raġunijiet ta' xi dewmien mhux meħtieġ fil-proċess ta' investigazzjoni u ż-żmien mistenni għat-tlestija. Il-Kumitat ta' Sorveljanza ezamina l-150 rapport kollha ta' investigazzjonijiet ta' dan it-tip matul il-perjodu bejn Jannar u Diċembru 2006 u fil-25 ta' April 2007 (12) ħareġ opinjoni b'rakkomandazzjonijiet ċari u speċifiċi. Minn Jannar sa Mejju 2007 ġew eżaminati 65 rapport mill-Kumitat u dawn se jkunu s-suġġett ta' opinjoni separata li tkun tkopri l-perjodu bejn Jannar u Diċenbru 2007.

12

Matul il-perjodu tar-rapport, id-Direttur Ġenerali għadda lill-Kumitat ta' Sorveljanza rapporti dwar każijiet ta' l-OLAF li dwarhom kienet ġiet mgħoddija informazzjoni lill-awtoritajiet ġudizzjarji nazzjonali ta' xi Stat Membru. Il-maġġoranza ta' dawn il-każijiet ġiet ippreżentata mill-maġistrati ta' l-OLAF ta' l-Unità Konsultattiva Ġudizzjali u Legali fil-laqgħat tal-Kumitat ta' Sorveljanza sabiex fi ħdan il-Kumitat ġew diskussi aspetti sostanzjali u proċedurali (13).

13

F'dan il-qasam il-Kumitat iffoka l-attenzjoni tiegħu fuq erba' oqsma ewlenin: (i) kunsiderazzjoni xierqa tal-perjodi ta' preskrizzjoni ta' l-investigazzjonijiet mibgħuta mill-OLAF lill-awtoritajiet ġudizzjarji nazzjonali, (ii) il-livell apparentement insuffiċjenti ta' l-involviment ta' l-Unità tal-Maġistrati fil-kors ta' l-investigazzjonijiet, (iii) il-bżonn li r-rapporti ta' investigazzjoni jkunu jieħdu f'kunsiderazzjoni l-obbligi proċedurali stipulati fil-liġi nazzjonali ta' l-Istat Membru kkonċernat u (iv) evalwazzjoni tal-kwalità u l-utilità tar-rapporti ta' investigazzjoni ta' l-OLAF għall-awtoritjaiet ġudizzjarji nazzjonali. Fiċ-ċirkustanza, il-Kumitat ħa l-inizjattiva b'mod regolari sabiex jibgħat stediniet għal-laqgħat għolja fil-futur lill-ogħla rappreżentattivi ġudizzjarji mill-Istati Membri. L-ewwel stedina saret lill-Prosekutur Ġenerali ta' l-Istat Spanjol, li aċċetta.

Id-Direttur Ġenerali huwa obbligat li jinforma lill-Kumitat ta' Sorveljanza dwar każijiet li fihom l-istituzzjoni, l-entità jew l-aġenzija kkonċernati ma jkunux aġixxew dwar ir-rakkomandazzjonijiet tiegħu. Fil-perjod ta' dan ir-rapport l-ebda każ bħal dan ma ġie riferut lill-Kumitat. Il-Kumitat għandu bżonn ta' din l-informazzjoni sabiex ikun f'pożizzjoni li jieħu azzjoni mill-aktar fis.

Il-Kumitat irċieva wkoll statistika regolari kull xahar dwar attivitajiet operazzjonali ta' l-OLAF li wara ġew riveduti mill-Kumitat. L-informazzjoni purament statistika li hemm f'dawn ir-rapporti ftit li xejn kienet ta' xi utilità prattika għall-Kumitat, u ġiet ippreżentata opinjoni li tirrakkomanda li d-Direttur Ġenerali ta' l-OLAF ifassal indikaturi ta' prestazzjoni ċari ibbażati mhux biss fuq parametri kwantitattivi, iżda wkoll kwalitattivi (14).

14

Barra minn dan, il-Kumitat irċieva mingħand l-OLAF il-Pjan Annwali ta' Ġestjoni ta' l-OLAF li jkopri l-attività operattiva tiegħu għall-2006. Il-Kumitat innota li, għalkemm huma ta' min ifaħħarhom, l-għanijiet imfissra fil-pjan ma kinux speċifiċi, il-biċċa l-kbira minnhom ma jistgħux jitkejlu jew ma jistgħux jitwettqu fiż-żmien dikjarat.

Wara suġġeriment mill-Parlament Ewropew (15), il-Kumitat ta' Sorveljanza analizza kampjun rappreżentattiv tal-prima facie non cases
   (16) li jkopru s-setturi kollha, li għadd kbir minnhom għadhom qed jiġu analizzati.

15

prima facie non cases

16

III.   RELAZZJONIJIET MA' L-OLAF, L-ISTITUZZJONIJIET U L-IMSIEĦBA TA' L-OLAF U DAWK INVOLUTI

III-1.   Relazzjonijiet ma' l-OLAF

III-1.1.   Ir-rijorganizzazzjoni ta' l-OLAF

Fil-bidu tal-perjodu tar-rapport, id-Direttur Ġenerali spjega lill-Kumitat it-tibdiliet li hemm il-ħsieb li jsiru fl-istruttura ta' l-OLAF u l-adozzjoni fil-futur ta' skema ta' organizzazzjoni ġdida, li seħħet f'Settembru 2006. Il-Kumitat ta' Sorveljanza kien qabel irrakkomanda li jagħmel analiżi ta' fejn l-OLAF hu b'saħħtu u ta' fejn hu dgħajjef, ta' l-opportunitajiet u tat-theddid (SWOT) qabel l-adozzjoni ta' l-istruttura ġdida u bħala punt ta' referenza għall-OLAF. Din l-analiżi ta' l-OLAF ma ġietx ippreżentata lill-Kumitat bħala abbozz qabel Marzu 2007.

Il-Kumitat kien preokkupat dwar il-mod kif twettqet ir-rijorganizzazzjoni u l-effett li kellha fuq l-effiċjenza ta' l-OLAF. Il-Kumitat kien sorpriż u ddiżappuntat li l-OLAF ma qiesx bħala ħaġa tajba li jagħmel l-analiżi SWOT tiegħu stess qabel ma għamel it-tibdil organizzattiv, u semma r-riskju li l-effikaċja ta' l-istruttura l-ġdida tiġi mminata u jkun hemm bħala konsegwenza effett negattiv fuq il-prestazzjoni tal-poteri investigattivi tiegħu. Il-Kumitat ikkunsidra li tkun ħaġa sensibbli li d-Direttorat ta' l-Investigazzjonijiet u l-Operazzjonijiet ikun maqsum fi tnejn, peress li dan ikun jenfasizza l-funzjoni ċentrali investigatorja ta' l-OLAF. Madankollu, koordinazzjoni permanenti u mill-qrib bejn iż-żewġ Direttorati hija meħtieġa sabiex tkun implimentata kif suppost il-politika investigattiva meħtieġa ta' l-OLAF.

Il-Kumitat kien imħasseb b'mod partikolari li l-bidla ta' l-isem, minn “Unità tal-Maġistrati” għal “Unità Konsultattiva Ġudizzjarja u Legali”, li hija għalhekk indikazzjoni ta' bidla fil-funzjoni, flimkien mal-fatt li din inqatgħet mid-Direttur Ġenerali, għad iddgħajjef il-ħila tagħha li twieżen l-indipendenza ta' l-OLAF billi tiggarantixxi l-legalità tal-proċeduri li jkunu għaddejjin. Li jkun hemm l-għadd sħiħ meħtieġ ta' membri tal-ġudikatura jew prosekuturi anzjani mill-Istati Membri fi ħdan l-OLAF jiffaċilita wkoll it-tnedija ta' investigazzjonijiet mill-awtoritajiet ġudizzjarji nazzjonali. Il-Kumitat innota b'xi ftit ta' l-ansjetà li l-Unità tal-Maġistrati tilfet għadd ta' maġistrati minn xi Stati Membri, u dawn għadhom ma ġewx sostitwiti. In-nuqqas ta' involviment ċar ta' din l-Unità fil-ħidma investigattiva u ta' evalwazzjoni tista' wkoll ittellef evalwazzjoni xierqa ta' dak li jkun meħtieġ bħala proċedura u bħala provi, li jiżgura li jkun hemm prosekuzzjoni b'suċċess ta' każijiet.

III-1.2.   Il-Manwal ta' l-OLAF

Il-Kumitat ta' Sorveljanza qies li l-kapitoli eżistenti operattivi tal-Manwal ta' l-OLAF ma jikkostitwixxix sett ta' regoli proċedurali ċari għall-investigazzjonijiet. Ir-regoli huma wisq mifruxa u mfassal b'mod wisq magħluq biex ikunu ta' użu prattiku immedjat għall-investigaturi ta' l-OLAF. Il-Kumitat ikkonvinċa ruħu li l-adozzjoni ta' gwida ċara, prattika u siewja għall-investigazzjonijiet, li tkun tinkludi skadenzi stretti li fil-limiti tagħhom ikollhom jitlestew stadji separati ta' investigazzjoni, issaħħaħ l-indipendenza ta' l-OLAF f'dan il-qasam. Il-Kumitat irrakkomanda li jitfassal manwal ġdid għall-operazzjonijiet.

Fi tmiem il-perjodu tar-rapport, id-Direttur Ġenerali bagħat lill-Kumiat verżjoni qasira riveduta tal-Manwal ta' l-OLAF li ma laħqitx l-aspettattivi tal-Kumitat, iżda huwa kkonferma l-impenn tiegħu li jfassal Manwal rivedut, skond ir-rakkomandazzjonijiet tal-Kumitat, sa tmiem l-2007.

III-1.3.   Żjara lil timijiet ta' l-OLAF

Fuq perjodu ta' jumejn f'Novembru 2006 il-President iltaqgħet ma' membri tal-persunal ta' l-Unitajiet Investigattivi u Operattivi ta' l-OLAF sabiex tikseb l-opinjoni tagħhom dwar kif tmexxew l-investigazzjonijiet ta' l-OLAF u dwar xi problemi li t-timijiet kellhom fix-xogħol tagħhom ta' kuljum.

Matul iż-żjara tagħha l-President iltaqgħet mal-biċċa l-kbira tal-membri tat-tim tat-tmien Unitajiet Investigattivi u Operattivi fl-OLAF, flimkien mal-Kapijiet ta' l-Unità kollha. It-temi diskussi kienu fost oħrajn: (i) il-limitazzjonijiet tal-bażi ġuridika tal-ħidma ta' l-OLAF f'ċerti setturi kif ukoll il-kapaċità ristretta tiegħu li jirrappreżenta l-pożizzjoni tiegħu; (ii) il-ħafna xogħol amministrattiv li bih huma mgħobbija l-investigaturi; (iii) ammont ta' xogħol aktar milli wieħed jiflaħ, nuqqas ta' persunal fl-Unitajiet u l-kwistjoni ta' l-aġenti temporanji fil-persunal; (iv) il-kompetenza esperta partikolari meħtieġa fil-qasam ta' l-appoġġ investigatorju finanzjarju; (v) il-ħtieġa għal Manwal proċedurali qasir ta' l-OLAF; (vi) ir-rwol konsultattiv ta' l-Unità tal-Maġistrati; (vii) il-kwistjoni tal-viżibbiltà ta' l-OLAF fi ħdan l-istituzzjonijiet kif ukoll il-ħtieġa pressanti ta' appoġġ maniġerjali u tmexxija effettiva. Il-memorandum dwar iż-żjara kien diskuss mad-Direttur Ġenerali f'Marzu 2007.

III-1.4.   Il-Ġurisprudenza tal-Qrati Ewropej

Matul il-perjodu tar-rapport, il-Kumitat segwa mill-qrib is-sentenzi tal-Qrati Ewropej dwar l-OLAF. B'mod partikolari, ġiet eżaminata u diskussa s-sentenza T-309/03 mad-Direttur Ġenerali ta' l-OLAF. Il-Kumitat ta' Sorveljanza esprima t-tħassib tiegħu u rrakkomandalu li jerġa' jagħti ħarsa lejn il-proċeduri ta' l-OLAF u jistabbilixxi mekkaniżmi rigorużi ta' kontroll intern sabiex jevita kull kunflitt ta' interess li jista' jippreġudika t-tmexxija indipendenti ta' l-investigazzjonijiet kif ukoll ir-reputazzjoni ta' l-OLAF fil-futur.

III-2.   Ir-Relazzjonijiet ma' l-istituzzjonijiet tal-Komunità u ma' l-imsieħba ta' l-OLAF u dawk kollha involuti

Il-Kumitat ta' Sorveljanza identifika bħala prijorità ż-żamma ta' kuntatti regolari ma' l-istituzzjonijiet tal-Komunità u ma' l-imsieħba ta' l-OLAF u dawk kollha involuti. Meta jitqies li l-OLAF m'għandux poteri li jagħmel prosekuzzjoni jew li jwettaq proċeduri amministrattivi jew dixxiplinarji, il-kooperazzjoni mill-qrib bejn l-OLAF u l-istituzzjonijiet u l-entitajiet kompetenti, kif ukoll segwitu kif jixraq tar-rakkomandazzjonijiet ta' l-OLAF jibqgħu essenzjali biex ikun hemm riżultat b'suċċess ta' l-investigazzjonijiet ta' l-OLAF. Il-Kumitat ta' Sorveljanza kien konxju b'mod partikolari ta' l-importanza li jitjieb il-fluss ta' informazzjoni bejn l-istituzzjonijiet u l-awtoritajiet ta' l-Istati Membri u l-OLAF permezz ta' implimentazzjoni aktar proattiva tad-dispożizzjonijiet marbuta mad-dmir li l-OLAF ikun infurmat (17). Ir-rwol tal-Kumitat ta' Sorveljanza huwa wkoll dak li jassisti lill-OLAF jiżgura li l-partijiet kollha li huma obbligati jikkooperaw miegħu fil-fatt jagħmlu dan u li l-ispirtu tal-Ftehim Interistituzzjonali tal-25 ta' Mejju 1999, jinżamm. L-Istati Membri kif ukoll istituzzjonijiet u entitajiet kompetenti jeħtieġu sinjali ċari biex ma jaġixxux b'mod li jista' attivament itellef il-ħidma ta' l-OLAF.

17

Sabiex il-Kumitat ta' Sorveljanza jaħdem għall-kisba ta' dawn l-għanijiet kif ukoll sabiex jikseb reazzjonijiet dwar l-OLAF, huwa ltaqa' darbtejn mal-Kumitat dwar il-Kontroll Baġitarju tal-Parlament Ewropew (COCOBU) u mal-Qorti ta' l-Awdituri; mal-Viċi-President tal-Kummissjoni, is-Sur Kallas; mas-Segretarju Ġenerali tal-Kummissjoni, is-Sinjura Day; mad-Direttur ta' l-Uffiċċju ta' l-Investigazzjoni u d-Dixxiplina tal-Kummissjoni (IDOC), is-sur Van Lier; mal-President tal-Grupp ta' Ħidma tal-Kunsill dwar il-Ġlieda kontra l-Frodi tul il-presidenza Ġermaniża, is-Sur Wetz u mal-President tal-Eurojust, is-Sur Kennedy.

Minn dawn id-diskussjonijiet, il-Kumitat ta' Sorveljanza kkonkluda li hemm bżonn ta' kooperazzjoni akbar bejn id-Direttorati Ġenerali tal-Kumissjoni u l-OLAF; li l-politika ta' kommunikazzjoni ta' l-OLAF u dik ta' l-istituzzjonijiet dwar l-investigazzjonijiet ta' l-OLAF għandhom ikunu bbażati fuq iż-żewġ premessi ta' trasparenza u lealtà interistituzzjonali sabiex ikun hemm komunikazzjoni aktar koerenti għall-pubbliku in ġenerali; li jridu jiġu stabbiliti mekkaniżmi xierqa sabiex jiġu esklużi każijiet de minimis mill-ambitu ta' responsabbiltà ta' l-OLAF; li għandu jkun limitat għal materji serji skond politika serja ta' investigazzjoni (li għandha tiġi ddefinita mill-OLAF); politika ta' “tolleranza żero” kontra l-frodi u l-korruzzjoni ma tfissirx bilfors li l-OLAF irid jieħu f'idejh il-każijiet kollha fejn jeżistu mekkaniżmi oħra li jieħdu ħsieb materji anqas serji. Fl-aħħarnett, hemm bżonn titjib fl-iskambju ta' informazzjoni bejn l-OLAF u l-Eurojust; il-Kumitat ta' Sorveljanza huwa lest li jiffaċilita r-relazzjonijiet kollha bejn it-tnejn.

de minimis

IV.   OPINJONIJIET TAL-KUMITAT TA' SORVELJANZA

IV-1.   Opinjoni dwar ir-riforma tar-Regolament (KE) Nru 1073/1999 dwar investigazzjonijiet immexxija mill-Uffiċċju Ewropew għall-Ġlieda Kontra l-Frodi (OLAF) (18)

18

Sa mill-bidu ta' l-inkarigu tiegħu, il-Kumitat ta' Sorveljanza segwa mill-qrib l-iżviluppi fil-qasam tal-proposta li jiġi rriformat ir-Regolament (KE) Nru 1073/1999. Il-Kumitat laqa' tajjeb id-determinazzjoni tal-Kummissjoni li tappoġġja l-ħidma ta' l-OLAF biex tittejjeb l-effiċjenza operattiva tiegħu. Fuq talba tal-Viċi-President tal-Kummissjoni, is-Sur Kallas, il-Kumitat esprima t-tħassib ewlieni tiegħu dwar il-proposta ta' riforma, ċertu numru ta' rimarki kienu dwar id-drittijiet ta' proċedura tal-persuna li jkunu taħt investigazzjoni; ġew eżaminati wkoll it-tul ta' l-investigazzjonijiet, l-aspetti istituzzjonali tat-test u r-rwol propost tal-Konsulent ta' Reviżjoni.

Fejn jidħlu kwistjonijiet ta' indipendenza marbuta ma' investigazzjonijiet, ingħatat attenzjoni partikolari għall-kumitat interistituzzjonali kontra l-frodi, li hemm il-ħsieb li jitwaqqaf, magħmul minn rappreżentanti politiċi mill-istituzzjonijiet li għandu jieħu post il-Kumitat ta' Sorveljanza eżistenti. Il-Kumitat qies li ma jkunx f'pożizzjoni aħjar li jkun jista' jiggarantixxi l-indipendenza ta' l-OLAF. Għall-kuntrarju, meta wieħed iqis il-kompetenza ta' l-OLAF li tmexxi investigazzjonijiet amministrattivi fi ħdan l-istituzzjonijiet, jista' jkun hemm ir-riskju li dan joħloq tensjonijiet bejn l-istituzzjonijiet. L-OLAF hija diġà suġġetta għal skrutinju istituzzjonali (19).

19

Bl-istess mod, il-Kumitat ikkontesta l-indipendenza ta' Konsulent Reviżur li hemm il-ħsieb li jinħatar mid-Direttur Ġenerali bħala kontrollur tal-kwalità u konsulent dwar l-ilmenti għall-investigazzjonijiet ta' l-OLAF. Ir-rwol tiegħu jirkeb fuq il-kompetenzi ta' monitoraġġ tal-Kumitat ta' Sorveljanza u mal-funzjonijiet ta' kwalità ta' kontroll diġà mogħtija lil managers anzjani ta' l-OLAF.

managers

Issemmew ukoll b'mod partikolari d-drittijiet ta' persuni taħt investigazzjoni li jkollhom bżonn ta' aktar protezzjoni de lege ferenda. Il-Kumitat ta' Sorveljanza kien tal-fehma li ż-żmien mogħti għal proċeduri ta' investigazzjoni m'għandux jittawwal u fl-aħħarnett stqarr li t-tul ta' l-investigazzjonijiet għandu jintaqqas billi jimtlew postijiet vakanti ta' investigaturi flimkien ma' kontroll maniġerjali aktar strett.

de lege ferenda

IV-2.   Opinjoni dwar indikaturi tal-prestazzjoni ta' l-OLAF (14)

14

Il-Kumitat ta' Sorveljanza ffoka l-attenzjoni tiegħu fuq ir-riżultati miksuba mill-investigazzjonijiet ta' l-OLAF u ħeġġeġ b'mod attiv lill-OLAF biex tipproduċi indikaturi ta' prestazzjoni rilevanti.

Il-Kumitat irrakkomanda lid-Direttur Ġenerali ta' l-OLAF li l-OLAF għandu jistabbilixxi indikaturi ta' prestazzjoni għall-oqsma ta' attività differenti tagħhom ibbażati mhux biss fuq parametri kwantitattivi iżda wkoll kwalitattivi. Fejn jidħol l-ammont ta' xogħol ta' l-investigazzjonijiet li huwa marbut b'mod dirett mal-qasam tal-politika investigattiva, il-Kumitat irrakkomanda wkoll l-implimentazzjoni ta' mekkaniżmi speċifiċi biex jitkejlu l-iskedi tal-proċeduri. Barra minn dan, il-Kumitat ta' Sorveljanza rrakkomanda lid-Direttur Ġenerali li l-OLAF għandu jagħmel stħarriġ fost dawk kollha involuti u affettwati, li għandu jkun ibbażat fuq rapporti ta' diversi sħab. L-istħarriġ għandu jkejjel b'mod regolari u permanenti l-livell ta' kisba ta' għanijiet u miri. Id-Direttur Ġenerali jaqbel li jagħmel stħarriġ bħal dan, li hu skedat li jibda f'Settembru 2007.

IV-3.   Opinjoni dwar ir-Rapport ta' l-OLAF dwar investigazzjonijiet li ilhom għaddejjin għal aktar minn disa' xhur (12)

12

Il-Kumitat ta' Sorveljanza eżamina 150 rapport ta' dan it-tip ta' investigazzjoni, għall-perjodu bejn Jannar u Diċembru 2006, li jkopru s-setturi kollha ta' investigazzjonijiet u operazzjonijiet. L-għan ta' l-analiżi hu li jivverifika fejn l-investigazzjonijiet sarux b'mod kontinwu fuq perjodu proporzjonat maċ-ċirkostanzi u l-kumplessità tal-każ u sabiex jiġu identifikati raġunijiet għal dewmien potenzjali bla bżonn.

Il-Kumitat ta' Sorveljanza għaraf li filwaqt li dawn ir-rapporti fihom informazzjoni rilevanti u siewja, ma kienx hemm disponibbli informazzjoni essenzjali li biha l-Kumitat ikun jista' jwettaq sew il-funzjoni tiegħu ta' monitoraġġ.

Il-Kumitat għamel rakkomandazzjonijiet speċifiċi lid-Direttur Ġenerali ta' l-OLAF biex għall-futur fir-rapporti jinkorpora informazzjoni speċifika li tista' tkun ta' siwi sew għall-iskopijiet tal-Kumitat ta' Sorveljanza kif ukoll għall-management intern ta' l-OLAF li jieħu ħsieb it-tmexxija ta' l-investigazzjoni. Dan jinkludi meta jkunu seħħew il-fatti li qed ikunu investigati; perjodu ta' preskrizzjoni ta' atti li qed jiġu investigati; id-deskrizzjoni legali ta' l-irregolarità li qed tiġi investigata; sanzjonijiet potenzjali jew konsegwenzi legali ta' l-atti li jiġu investigati u ż-żmien mistenni għat-tlestija flimkien ma' spjegazzjoni raġunata. Il-Kumitat ta' Sorveljanza rrakkomanda wkoll it-tneħħija ta' “żamma tattika” (tactical hold) bħala raġuni li ma kkonkludiex investigazzjoni u esprima tħassib dwar in-nuqqas ta' politika ċara ta' investigazzjoni.

management

tactical hold

Dawn ir-rakkomandazzjonijiet ġew aċċettati mid-Direttur Ġenerali ta' l-OLAF. Madankollu l-OLAF għad irid jieħu azzjoni f'rabta mar-rakkomandazzjonijiet tal-Kumitat ta' Sorveljanza li għandhom jiddaħħlu proċeduri investigatorji aktar ċari u sorveljanza aħjar tax-xogħol fuq il-każijiet.

IV-4.   Opinjonijiet dwar l-Abbozz Preliminari tal-Baġit ta' l-OLAF għas-snin 2007 u 2008 (20)

20

Il-Kumitat jaf li l-indipendenza ta' l-OLAF fi ħwejjeġ baġitarji u amministrattivi għandha impatt dirett fuq il-qasam ta' l-investigazzjonijiet u l-operazzjonijiet. Il-Kumitat ta' Sorveljanza għandu jiġi kkonsultat mid-Direttur Ġenerali dwar l-abbozz preliminari ta' baġit qabel ma dan jintbagħat lid-Direttur Ġenerali li jieħu ħsieb il-baġit (21).

21

Tul il-perjodu tar-rapport, il-Kumitat ta' Sorveljanza ħareġ żewġ opinjonijiet dwar dan. Fejn jidħol l-abbozz preliminari ta' baġit ta' l-OLAF għall-2008, il-Kumitat irrakkomanda li l-OLAF jitlob postijiet addizzjonali biss fi ħdan il-funzjoni investigattiva li trid tissaħħaħ skond l-organizzazzjoni strutturali l-ġdida. Il-Kumitat irrakkomanda wkoll lid-Direttur Ġenerali ta' l-OLAF it-twarrib ta' postijiet għal membri tas-Segretarjat sabiex iwettaq il-mandat tiegħu b'indipendenza sħiħa. Madankollu, l-ebda waħda minn dawn ir-rakkomandazzjonijiet fil-fatt ma ġiet inkorporata mid-Direttur Ġenerali fl-abbozz preliminari tal-baġit għall-2008.

Fejn jidħlu l-aġenti temporanji, li jiffurmaw madwar 20 % tal-persunal ta' l-OLAF, u li l-biċċa l-kbira minnhom jaħdmu fil-qasam tat-tmexxija u l-appoġġ għall-investigazzjonijiet, il-Kumitat irrakkomanda li jkun hemm postijiet permanenti, aktar minn temporanji, fi ħdan l-OLAF sabiex tkun garantita l-kontinwità, l-effiċjenza u l-indipendenza ta' l-investigazzjonijiet. In-nuqqas ta' stabbiltà fix-xogħol f'dan is-settur jaffettwa l-lealtà, il-motivazzjoni u l-impenn tal-persunal ta' l-OLAF.

Il-Kumitat wassal it-tħassib tiegħu dwar dan lill-viċipresident tal-Kummissjoni, is-Sur Kallas, u laqa' b'mod pożittiv il-ftehim milħuq f'Mejju 2007 bejn l-OLAF, id-Direttorat Ġenerali għall-Amministrazzjoni tal-Kummissjoni u r-rappreżentanti tal-persunal qed jistennew li jkun hemm proċedura ta' screening biex tingħata estensjoni għal perjodu illimitat lill-aġenti temporanji. Madankollu l-Kumitat ta' Sorveljanza nnota li l-OLAF ma joperax b'mod indipendenti mil-lat amministrattiv, bil-politika tiegħu dwar ir-riżorsi umani infurzata direttament mid-Direttorat Ġenerali ta' l-Amministrazzjoni. Dan huwa ta' tħassib għall-Kumitat peress li għandu impatt dirett fuq il-funzjoni investigattiva ta' l-OLAF.

screening

Fil-qasam tar-riżorsi umani, il-Kumitat innota wkoll li hemm bżonn urġenti li l-OLAF jinvesti aktar fil-management, ħaġa li hi fundamentali għall-funzjoni ta' appoġġ fl-investigazzjoni, li hi ċentrali għall-indipendenza ta' l-OLAF. Il-Kumitat ta' Sorveljanza qed jirrakkomanda bil-qawwa li l-OLAF jadotta strateġija soda dwar ir-riżorsi umani sabiex jiġi mmassimizzat l-użu tar-riżorsi eżistenti fil-qasam investigattiv, sabiex ix-xogħol jiġi ġestit aħjar u sabiex it-timijiet investigattivi jkunu organizzati b'mod konformi ma' dan. Il-President, li pparteċipat bħala osservatriċi f'sessjonijiet ta' taħriġ ta' l-OLAF, irrakkomandat li l-Kumitat għandu jagħti attenzjoni partikolari għall-ħtiġijiet ta' l-investigaturi fejn jidħol taħriġ xieraq u kontinwu.

management

KONKLUŻJONIJIET U RAKKOMANDAZZJONIJIET

I.   L-iskop ewlieni tal-Kumitat ta' Sorveljanza huwa dak li jsaħħaħ l-indipendenza ta' l-OLAF permezz ta' monitoraġġ regolari tal-funzjoni investigattiva tiegħu. L-indipendenza tal-Kumitat hi għaldaqstant fattur ċentrali sabiex tiġi mħarsa l-indipendenza ta' l-OLAF stess.

II.   Fit-twettiq tal-funzjoni tiegħu ta' monitoraġġ, il-Kumitat ta' Sorveljanza fittex li jkollu aċċess sħiħ għas-sistema elettronika ta' ġestjoni tal-każijiet (CMS għal fajls ta' l-OLAF dwar il-każijiet). Dan l-aċċess ma kienx qed jingħata fejn jidħlu każijiet li kienu għadhom qed jiġu investigati matul il-perjodu tar-rapport. Dan kien ta' xkiel serju għall-ħila tal-Kummissjoni li twettaq dak li hu mitlub minnha.

III.   Il-Kumitat ta' Sorveljanza żamm għajnejh fuq għadd ta' fajls stampati u kkunsidra 215 rapport ta' każijiet fejn l-investigazzjoni qabżet id-disa' xhur. F'dawn il-każijiet il-Kumitat irrakkomanda tibdil radikali għall-informazzjoni f'dawn ir-rapporti, maħsuba li jagħtu dettalji raġunati għad-dewmien bla ħtieġa fl-investigazjonijiet, u sabiex tinġibed l-attenzjoni għal perjodi potenzjali ta' preskrizzjoni.

IV.   In-nuqqas ta' proċeduri ċari ta' investigazzjoni u ta' sorveljanza strutturata ta' l-investigazzjonijiet tikkontribwixxi għad-dewmien imsemmi qabel. Il-Kumitat ta' Sorveljanza jirrakkomanda li l-OLAF jadotta politika ċara ta' investigazzjoni. Il-Kumitat irrakkomanda bil-qawwa t-tfassil mill-ġdid tal-kapitoli operattivi tal-Manwal ta' proċedura ta' l-OLAF biex ikun hemm strument utli u ċar għall-investigaturi, inkluż skandenzi stretti li fi ħdanhom iridu jkunu tlestew stadji separati ta' investigazzjoni.

V.   Il-Kumitat ta' Superviżjoni rrakkomanda bil-qawwa li l-OLAF jistabbilixxi mekkaniżmi ta' kontroll intern rigorużi biex jevita kull possibbiltà ta' kunflitt ta' interess li jkun jista' jipperikola t-tmexxija indipendenti ta' l-investigazzjonijiet tiegħu

VI.   Il-moral tal-persuna ta' l-OLAF ġie affettwat b'mod negattiv bl-inċertezza li kien hemm dan l-aħħar dwar il-kuntratti temporanji u l-Kumitat ta' Sorveljanza rrakkomanda li din il-kwistjoni għandha tiġi solvuta b'urġenza; din il-kwistjoni ġiet indirizzata b'mod parzjali sa tmiem il-perjodu tar-rapport.

VII.   Quddiem il-ħtieġa pressanti ta' appoġġ maniġerjali qawwi u ta' tmexxija effettiva li l-Kumitat ta' Sorveljanza identifika, huwa jirrakkomanda bil-qawwa li jsir titjib fit-tekniċi ta' l-immaniġġjar u tat-tmexxija biex jitwieżnu kemm ix-xogħol effettiv f'tim, kif ukoll il-prestazzjoni investigatorja.

VIII.   Il-Kumitat ta' Sorveljanza żviluppa kuntatti ma' l-istituzzjonijiet tal-Komunità u mas-sħab ta' l-OLAF u dawk kollha involuti, u ħareġ rakkomandazzjoni li jkun ta' ġid li jkun hemm kooperazzjoni aktar mill-qrib bejn il-Kummissjoni u l-OLAF, kif ukoll li jkun hemm skambju ta' informazzjoni aħjar bejn l-OLAF u l-Eurojust.

IX.   Il-Kumitat ta' Sorveljanza segwa mill-qrib it-tibdiliet li huma maħsuba li se jsiru fir-ristrutturar organizzattiv ta' l-OLAF u l-proposti għal emendi radikali għar-Regolament (KE) Nru 1073/99 li jirregola l-funzjoni investigaatorja ta' l-OLAF. Il-Kumitat huwa ħerqan li tibdil organizzattiv m'għandux inaqqas ir-rwol ta' l-Unità tal-Maġistrati fi ħdan l-OLAF li, bl-għarfien speċjalizzat tagħhom tal-liġi u l-proċeduri applikabbli u l-kuntatti lokali, jistgħu jiffaċilitaw it-tnedija ta' investigazzjonijiet mill-Istati Membri. Il-Kumitat ta' Sorveljanza huwa ħerqan ukoll li t-tibdil propost għar-Regolament ma jikkompromettix l-indipendenza ta' l-OLAF jew ir-rwol li għandu l-istess Kumitat.

X.   Il-Kumitat ta' Sorveljanza rrakkomanda bil-qawwa li t-timijiet investigattivi ta' l-OLAF jissaħħu permezz ta' postijiet addizzjonali; li t-taħriġ ta' l-investigaturi jittejjeb; u, li jiġi żgurat it-tħaddim effettiv tal-Kumitat innifsu, li s-Segretarjat tal-Kumitat ta' Sorveljanza jingħata l-ammont ta' persunal meħtieġ u li jiġu riżervati biżżejjed postijiet għas-Segretarjat.

---

(1)  L-Artikolu 11.2 tar-Regolament (KE) Nru 1073/1999;

1

(2)  L-Artikolu 4 tar-Regoli tal-Proċedura tal-Kumitat ta' Sorveljanza ta' l-OLAF (ĠU L 33, 7.2.2007) u l-Artikolu 2 tad-Deċiżjoni tal-Parlament Ewropew, tal-Kunsill u tal-Kummissjoni ta' l-4 ta' Novembru 2005 li biha nħatru l-membri tal-Kumitat ta' Sorveljanza ta' l-Uffiċċju Ewropew għall-Ġlieda kontra l-Frodi (OLAF) (ĠU L 312, 29.11.2005, p. 49)

2

(3)  ĠU C 202, 18.8.2005.

3

(4)  ĠU L 33, 7.2.2007.

4

(5)  Ara Anness 1.

5

(6)  L-Artikolu 12 tar-Regoli ta' Proċedura tal-Kumitat ta' Sorveljanza ta' l-OLAF (ĠU L 33, 7.2.2007).

6

(7)  Ibid l-Artikolu 12.4 (ĠU L 33, 7.2.2007).

7

(8)  Ibid l-Artikolu 8 (ĠU L 33, 7.2.2007).

8

(9)  Jiġifieri investigazzjonijiet li jkunu ilhom għaddejjin għal aktar minn disa' xhur, is-serjetà ta' l-irregolarità allegata, l-impatt finanzjarju, is-sors ta' informazzjoni, eċċ.

9

(10)  Artikolu 8.4

10

(11)  Ir-Rapport Speċjali tal-Qorti ta' l-Awdituri Nru 1/2005 (ĠU C 202, 18.8.2005, p. 1)

11

(12)  Ara l-Anness 4.

12

(13)  Bejn Diċembru 2005 u Mejju 2006 ġew rappurtati total ta' 34 każ skond din l-iskema, li minnhom 10 kienu investigazzjonijiet miftuħa.

13

(14)  Ara l-Anness 3.

14

(15)  2005/2184/(INI), punt 22.

15

(16)  Il-Manwal ta' l-OLAF, paġna 99, Prima Facie Non-Cases: Fejn tiġi riċevuta informazzjoni li b'mod ċar u mingħajr dubju ma' taqax taħt il-kompetenza ta' l-OLAF.

16

Prima Facie Non-Cases

(17)  L-Artikolu 7 tar-Regolament (KE) Nru 1073/1999;

17

(18)  Ara l-Anness 2.

18

(19)  L-Artikolu 12.3 tar-Regolament (KE) Nru 1073/1999;

19

(20)  Ara Anness 5.

20

(21)  L-Artikolu 6 tad-Deċiżjoni tal-Kummissjoni tat-28 ta' April 1999 (ĠU L 136, 31.5.1999, p. 20).

21

---

ANNESS 1

KALENDARJU TAL-LAQGĦAT TAL-KUMITAT TA' SORVELJANZA

2005

| Xahar | Data tal-laqgħa |
| --- | --- |
| Diċembru | L-Erbgħa, 14 |

Xahar

Data tal-laqgħa

Diċembru

L-Erbgħa, 14

2006

| Xahar | Data tal-laqgħa |
| --- | --- |
| Jannar | L-Erbgħa, 25 — il-Ħamis, 26 |
| Frar | It-Tlieta, 21 — l-Erbgħa, 22 |
| Marzu | It-Tnejn, 20 — it-Tlieta, 21 |
| April | It-Tlieta, 25 — l-Erbgħa, 26 |
| Mejju | It-Tlieta, 30 |
| Ġunju | It-Tlieta, 13 — l-Erbgħa, 14 |
| Lulju | It-Tnejn, 3 — it-Tlieta, 4 |
| Settembru | It-Tnejn, 25 — it-Tlieta, 26 |
| Ottubru | It-Tlieta, 17 — l-Erbgħa, 18 |
| Novembru | It-Tnejn, 13 — it-Tlieta, 14 |
| Diċembru | L-Erbgħa, 13 — il-Ħamis, 14 |

Xahar

Data tal-laqgħa

Jannar

L-Erbgħa, 25 — il-Ħamis, 26

Frar

It-Tlieta, 21 — l-Erbgħa, 22

Marzu

It-Tnejn, 20 — it-Tlieta, 21

April

It-Tlieta, 25 — l-Erbgħa, 26

Mejju

It-Tlieta, 30

Ġunju

It-Tlieta, 13 — l-Erbgħa, 14

Lulju

It-Tnejn, 3 — it-Tlieta, 4

Settembru

It-Tnejn, 25 — it-Tlieta, 26

Ottubru

It-Tlieta, 17 — l-Erbgħa, 18

Novembru

It-Tnejn, 13 — it-Tlieta, 14

Diċembru

L-Erbgħa, 13 — il-Ħamis, 14

2007

| Xahar | Data tal-laqgħa |
| --- | --- |
| Jannar | It-Tnejn, 29 — it-Tlieta, 30 |
| Marzu | It-Tnejn, il-5 ta' Marzu |
| It-Tnejn, is-26 ta' Marzu — it-Tlieta, 27 |
| April | It-Tlieta, l-24 ta' April — l-Erbgħa, il-25 |

Xahar

Data tal-laqgħa

Jannar

It-Tnejn, 29 — it-Tlieta, 30

Marzu

It-Tnejn, il-5 ta' Marzu

It-Tnejn, is-26 ta' Marzu — it-Tlieta, 27

April

It-Tlieta, l-24 ta' April — l-Erbgħa, il-25

---

ANNESS 2

OPINJONI Nru 2/2006

fuq ir-Riforma tar-Regolament Nru 1073/1999 dwar investigazzjonijiet immexxija mill-Uffiċċju Ewropew ta' kontra l-Frodi (OLAF)

1.   Il-Kumitat ta' Sorveljanza ta' l-OLAF (minn issa 'l quddiem: “il-Kumitat”) ikkunsidra fis-seduti tiegħu ta' bejn il-21 u 22 ta' Frar, l-20 u l-21 ta' Marzu, u l-25 u s-26 ta' April, proposta għal Regolament tal-Parlament Ewropew u tal-Kunsill li jemenda r-Regolament (KE) Nru 1073/1999 dwar investigazzjonijiet immexxija mill-Uffiċċju Ewropew ta' Kontra l-Frodi (l-OLAF) (minn issa 'l quddiem: “l-Abbozz”). Ir-rapport tfassal mis-Sinjura Dr. D. Theato u l-Prof. K. Györgyi.

Il-Kumitat jilqa' b'mod pożittiv id-determinazzjoni tal-Kummissjoni li tappoġġja l-ħidma ta' l-OLAF u, safejn ikun possibbli, li ttejjeb l-effiċjenza u l-effikaċja tiegħu.

Il-kummenti li ġejjin huma ffokati prinċipalment fuq dawk li l-Kumitat iqis bħala l-kwistjonijiet l-aktar ta' prijorità:

| — | id-drittijiet waqt il-proċedura ta' dawk li jkunu taħt investigazzjoni |
| --- | --- |

—

id-drittijiet waqt il-proċedura ta' dawk li jkunu taħt investigazzjoni

| — | iż-żmien kemm għandha ddum investigazzjoni |
| --- | --- |

—

iż-żmien kemm għandha ddum investigazzjoni

| — | u l-aspetti istituzzjonali ta' l-abbozz. |
| --- | --- |

—

u l-aspetti istituzzjonali ta' l-abbozz.

2.   Id-drittijiet ta' dawk li jkunu taħt investigazzjoni

L-Abbozz bir-raġun kollu jindika li huwa meħtieġ li għandhom jiġu ċċarati l-garanziji marbuta ma' l-investigazzjonijiet. Dan huwa fl-interess tas-sigurtà legali u fl-interess tal-persuna milquta mill-investigazzjoni. Il-Kumitat laqa' b'mod bażikament pożittiv l-Artikolu 7(a) il-ġdid; Huwa jiċċara b'mod partikolari li l-investigazzjonijiet għandhom jiżvelaw sew iċ-ċirkostanzi li jindikaw ħtija ta' min qed ikun investigat, kif ukoll dawk li jindikaw nuqqas ta' ħtija.

L-investigazzjonijiet kollha ta' l-OLAF, li ma jkunux konklużi x'imkien ieħor, fl-aħħarnett jiġu mibgħuta għand tribunal indipendenti fl-Istati Membri, u hemmhekk dawn jgħaddu minn proċedura uffiċjali skond il-liġi nazzjonali u huma koperti mill-garanziji proċedurali tas-soltu. Il-Kumitat huwa wkoll tal-fehma li d-drititjiet ta' dawk milquta għandhom ikunu mħarsa b'mod aktar b'saħħtu de lege ferenda milli hemm propost fl-abbozz. Partikolarment:

| — | Il-proċess għandu jkun ġust, u jsir fir-rispett tal-prinċipju tal-preżunzjoni ta' l-innoċenza (l-Artikolu 6 tal-Konvenzjoni Ewropea tad-Drittijiet tal-Bniedem). |
| --- | --- |

—

Il-proċess għandu jkun ġust, u jsir fir-rispett tal-prinċipju tal-preżunzjoni ta' l-innoċenza (l-Artikolu 6 tal-Konvenzjoni Ewropea tad-Drittijiet tal-Bniedem).

| — | Skond l-abbozz, dawk milquta jiġu biss infurmati bil-konklużjonijiet u r-rakkomandazzjonijiet fir-rapport finali. Madankollu, dan jista' ma jkunx biżżejjed biex jitressaq ilment lill-Konsulent Reviżur, peress li ilment bħal dan irid ikun wieħed li jargumenta kontra l-mod li bih l-OLAF ikun wasal għall-konklużjonijiet finali tiegħu. Dawk li jressqu ilment iridu jkunu jistgħu jaraw kif tkun saret id-deċiżjoni. Għaldaqstant, huma għandhom bżonn aċċess għar-rapport kollu jew għall-provi kollha li jolqtuhom, sabiex ikunu jistgħu tassew jeżerċitaw id-dritt tagħhom li jiddefendi lilhom innfushom.
  F'każijiet eċċezzjonali, id-Direttur Ġenerali jista' ma jħallix li tingħata informazzjoni dwar dawk li jkunu taħt investigazzjoni sakemm din tkun ingħatat lill-awtoritajiet responsabbli. Kif jista' hawnhekk il-Konsulent Reviżur ikollu l-kontroll, jew f'dan il-każ ma hemmx kontroll? |
| --- | --- |

—

Skond l-abbozz, dawk milquta jiġu biss infurmati bil-konklużjonijiet u r-rakkomandazzjonijiet fir-rapport finali. Madankollu, dan jista' ma jkunx biżżejjed biex jitressaq ilment lill-Konsulent Reviżur, peress li ilment bħal dan irid ikun wieħed li jargumenta kontra l-mod li bih l-OLAF ikun wasal għall-konklużjonijiet finali tiegħu. Dawk li jressqu ilment iridu jkunu jistgħu jaraw kif tkun saret id-deċiżjoni. Għaldaqstant, huma għandhom bżonn aċċess għar-rapport kollu jew għall-provi kollha li jolqtuhom, sabiex ikunu jistgħu tassew jeżerċitaw id-dritt tagħhom li jiddefendi lilhom innfushom.

F'każijiet eċċezzjonali, id-Direttur Ġenerali jista' ma jħallix li tingħata informazzjoni dwar dawk li jkunu taħt investigazzjoni sakemm din tkun ingħatat lill-awtoritajiet responsabbli. Kif jista' hawnhekk il-Konsulent Reviżur ikollu l-kontroll, jew f'dan il-każ ma hemmx kontroll?

| — | Sabiex ikun hemm garanzija ta' proċess ġust, wieħed għandu jipprevedi l-possibbiltà li ċerti investigaturi jiġu esklużi, meta jkun hemm raġunijiet li minħabba fihom ikunu jistgħu jitqajmu dubji dwar l-indipendenza fil-qadi tal-kariga tagħhom. |
| --- | --- |

—

Sabiex ikun hemm garanzija ta' proċess ġust, wieħed għandu jipprevedi l-possibbiltà li ċerti investigaturi jiġu esklużi, meta jkun hemm raġunijiet li minħabba fihom ikunu jistgħu jitqajmu dubji dwar l-indipendenza fil-qadi tal-kariga tagħhom.

| — | Lil dawk milquta għandu jingħata d-dritt li jissottomettu provi. |
| --- | --- |

—

Lil dawk milquta għandu jingħata d-dritt li jissottomettu provi.

Tisħiħ fid-drittijiet proċedurali tal-milquta għandu jsaħħaħ sew il-kredibbiltà ta' l-investigazzjonijiet ta' l-OLAF, kif ukoll tar-rizultati tagħhom.

3.   Kemm għandha tkun twila investigazzjoni

Ir-Regolament preżenti fl-Artikolu 6 jistipula li l-investigazzjonijiet iridu jsiru mingħajr interruzzjoni; It-tul tagħhom irid ikun jikkorrispondi maċ-ċirkostanzi u mal-kumplessità tal-każ. F'każ li investigazzjoni ddum aktar minn disa' xhur, id-Direttur ta' l-OLAF, skond l-Artikolu 11(7) tar-Regolament ta' l-OLAF preżenti, irid jittrażmetti lill-Kumitat ta' Sorveljanza r-raġunijiet li minħabba fihom l-investigazzjoni tkun għadha ma tistax tiġi konkluża.

Art. 6 (7) tar-Regolament de lega ferenda jipprevedi li invetigazzjoni li ma tistax tiġi konkluża fi żmien tnax-il xahar tista' tittawwal sa sitt xhur oħra, u wara dan, bl-istess kundizzjonijiet, tkun tista' tittawwal anki aktar.

Il-Kumitat hawnhekk jidhirlu li dan jagħti sinjal ħażin: Il-perjodu massimu previst ta' disa' xhur diġà mhux sodisfaċenti. Huwa minnu li ċerti investigazzjonijiet individwali, minħabba diversi raġunijiet, jistgħu jieħdu ħafna żmien. Il-Kumitat madankollu jidhirlu li huwa ċar li m'għandhomx jiġu stabbiti perjodu ta' żmien ta' estenzjoni biex jintemmu l-investigazzjonijiet, u jagħti minflok il-parir li l-investigazzjonijiet għandhom isiru b'aktar ħeffa, u li dan il-prinċipju jkun stabbilit fl-abbozz. F'dan il-kuntest, il-Kumitat jara, ta' l-anqas f'għadd ta' każijiet, il-possibbiltà li jitqassar iż-żmien tal-proċess, jekk fil-frattemp jimtlew il-madwar sebgħin post li bħalissa huma vojta, jew inkella jekk ikun hemm kontroll aktar sod fuq it-tul ta' l-investigazzjonijiet.

4.   L-Aspetti Istituzzjonali

| — | Il-Kumitat ta' Superviżjoni huwa tal-fehma li l-indipendenza neċessarja ta' l-OLAF fl-investigazzjonijiet tiegħu, għandha tissaħħaħ aktar, permezz ta' dispożizzjonijiet legali preċiżi. Huwa tal-parir li jiddaħħlu fil-liġi dawn il-prinċipji li ġejjin:






  — | L-OLAF għandu jkollu d-diskrezzjoni li jiddeċiedi waħdu liema investigazzjonijiet għandu jagħmel, u b'liema mod għandu jwettaqhom. |
| --- | --- | --- |

—

Il-Kumitat ta' Superviżjoni huwa tal-fehma li l-indipendenza neċessarja ta' l-OLAF fl-investigazzjonijiet tiegħu, għandha tissaħħaħ aktar, permezz ta' dispożizzjonijiet legali preċiżi. Huwa tal-parir li jiddaħħlu fil-liġi dawn il-prinċipji li ġejjin:

—

L-OLAF għandu jkollu d-diskrezzjoni li jiddeċiedi waħdu liema investigazzjonijiet għandu jagħmel, u b'liema mod għandu jwettaqhom.

| — | L-OLAF għandu jkun responsabbli waħdu mill-metodi ta' investigazzjoni. |
| --- | --- |

—

L-OLAF għandu jkun responsabbli waħdu mill-metodi ta' investigazzjoni.

| — | L-OLAF għandu jelabora waħdu, iżda f'ħidma mill-qrib mal-korpi responsabbli Ewropej u fl-Istati nazzjonali, il-linji ta' politika li jmexxuh fil-ħidma tiegħu, inkluż fil-prevenzjoni tal-frodi u tal-korruzzjoni |
| --- | --- |

—

L-OLAF għandu jelabora waħdu, iżda f'ħidma mill-qrib mal-korpi responsabbli Ewropej u fl-Istati nazzjonali, il-linji ta' politika li jmexxuh fil-ħidma tiegħu, inkluż fil-prevenzjoni tal-frodi u tal-korruzzjoni

| — | Il-mandat li għandu tal-prevenzjoni tal-frodi u l-korruzzjoni għandu jiġi enfasizzat aktar. |
| --- | --- |

—

Il-mandat li għandu tal-prevenzjoni tal-frodi u l-korruzzjoni għandu jiġi enfasizzat aktar.

| — | Fid-dawl ta' l-esperjenza miksuba sa issa, huwa b'mod ġenerali meħtieġ, li l-kooperazzjoni bejn l-OLAF u l-Istati Membri tittejjeb b'mod li tiġi ggarantita protezzjoni aktar effettiva ta' l-interessi finanzjarji ta' l-Unjoni Ewropea. Il-kooperazzjoni, ma tistax tkun biss fid-direzzjoni mill-OLAF lejn l-Istati Membri, iżda huwa wkoll meħtieġ li tgħaddi informazzjoni mill-Istati Membri, speċjalment mill-awtoritajiet tal-ġustizzja tagħhom, u l-OLAF.
  Trid tingħata attenzjoni speċjali wkoll lis-sehem li għandu l-OLAF fl-investigazzjonijiet esterni li jagħmlu l-awtoritajiet responsabbli ta' l-Istati Membri. |
| --- | --- |

—

Fid-dawl ta' l-esperjenza miksuba sa issa, huwa b'mod ġenerali meħtieġ, li l-kooperazzjoni bejn l-OLAF u l-Istati Membri tittejjeb b'mod li tiġi ggarantita protezzjoni aktar effettiva ta' l-interessi finanzjarji ta' l-Unjoni Ewropea. Il-kooperazzjoni, ma tistax tkun biss fid-direzzjoni mill-OLAF lejn l-Istati Membri, iżda huwa wkoll meħtieġ li tgħaddi informazzjoni mill-Istati Membri, speċjalment mill-awtoritajiet tal-ġustizzja tagħhom, u l-OLAF.

Trid tingħata attenzjoni speċjali wkoll lis-sehem li għandu l-OLAF fl-investigazzjonijiet esterni li jagħmlu l-awtoritajiet responsabbli ta' l-Istati Membri.

| — | Il-Kumitat jilqa' tajjeb b'mod speċjali li, bħala prinċipju, il-Kumitat ta' Sorveljanza fl-abbozz qed jinżamm bħala korp independenti ta' esperti, li fih ikun hemm rappreżentanti mill-Parlament, mill-Kunsill u mill-Kummissjoni biss meta jkun qed isir “djalogu strutturat ma' l-istituzzjonijiet”.
  Madankollu irid ikun ċar sa mill-bidu, li r-rappreżentanti tat-tliet istituzzjonijiet fid-djalogu strutturali jkollhom mandat li jkun imfassal mill-istituzzjoni tagħhom, u li l-persuni indipendenti jkollhom mandat miftuħ. Id-djalogu strutturali huwa ta' ġid speċjalment fejn jidħlu r-relazzjonijiet bejn l-istituzzjonijiet, iżda fl-istess ħin x'aktarx li jista' jippolitiċizza l-ħidma ta' l-OLAF. Il-kontroll politiku normali ta' l-OLAF diġà huwa ggarantit minn, pereżempju, il-proċedura tar-rilaxx tal-baġit mingħajr dan id-djalogu strutturali.
  Fid-djalogu strutturat bejn l-istituzzjonijiet li jkollhom rappreżentant wieħed biss mill-Kunsill, mill-Parlament u mill-Kummissjoni, il-Kumitat ta' Sorveljanza għandu r-riskju li jitlef l-indipendenza tiegħu fejn jidħlu kwistjonijiet fundamentali li jistgħu saħansitra jinkludu r-rapport ta' l-attività tiegħu.
  Mhux ċar xi jfissru l-kliem “sabiex ifassal linji ta' gwida komuni”.
  L-Artikolu 8 ta' l-Abbozz ineħħi r-responsabbiltà konġunta tal-Kumitat ta' Superviżjoni għall-protezzjoni tad-data u l-kunfidenzjalità professjonali mingħajr ma tingħata raġuni.
  L-Artikolu 11 inaqqas id-drittijiet ta' informazzjoni tal-Kumitat ta' Sorveljanza. Bħala konsegwenza tal-proposti ta' emendi fil-paragrafi 1 u 7, il-Kumitat ta' Sorveljanza jirċievi anqas informazzjoni konkreta dwar l-investigazzjonijiet li jkun qed jagħmel l-uffiċċju, milli jirċievi fil-preżent.
  Meta wieħed jikkunsidra l-Artikolu 12 ta' l-abbozz, tqum il-mistoqsija dwar il-karattru interistituzzjonali tal-poteri tad-Direttur Ġenerali ta' l-OLAF. Sa issa d-Direttur Ġenerali kien jinħatar flimkien bejn il-Kunsill u l-Parlament. Dan jagħtih leġittimità partikolari. Fil-futur, il-Kummissjoni, permezz ta' “djalogu strutturali”, se titlob opinjoni li ma torbotx mill-Kumitat ta' Sorveljanza, u imbagħad taħtar lid-Direttur Ġenerali. Dan, skond il-Kumitat ta' Sorveljanza, ikun ifisser tnaqqis konsiderevoli fil-leġittimità tad-Direttur Ġenerali.
  Quddiem id-diffikultajiet li hemm biex id-Direttur Ġenerali ta' l-OLAF preżenti jingħata t-tieni mandat, wara li jkun skadielu l-ewwel wieħed, il-Kumitat madankollu jilqa' tajjeb il-fatt li fil-futur, id-Direttur Ġenerali ta' l-OLAF għandu jinħatar għal perjodu ta' mhux aktar minn seba' snin. B'hekk tissaħħaħ l-indipendenza tiegħu, u jiġu evitati perjodi infeliċi fejn il-post tat-tmexxija jkun battal. (It-terminoloġija Direttur ta' l-OLAF [OLAF-Direktor] u Direttur Ġenerali ta' l-uffiċċju [Generaldirektor des Amts] għandha tkun armonizzata fl-abbozz.)
  Għar-rigward tas-segretarjati tal-Kumitat ta' Sorveljanza, il-proposta li qed issir bħalissa ma tasalx lil hinn daqs kemm kienet tasal il-proposta tal-Kummissjoni li kienet saret fi Frar 2004. Dakinhar kien previst li s-Segretarjat jintrabat b'mod amministrattiv mal-Kummissjoni. Skond l-abbozz, dan għandu jaqa' taħt l-Uffiċċju. Dan jista' jimmina l-indipendenza ta' l-istess Kumitat ta' Sorveljanza.
  Il-Kumitat jifhem għaliex l-abbozz jipprevedi l-istabbiliment ta' Konsulent Reviżur. Il-Kumitat ta' Sorveljanza madankollu jistaqsi jekk dan il-Konsulent Reviżur ikunx jista jaħdem “b'indipendenza sħiħa”, ġaladarba huwa jinħatar, u jekk ikun il-każ jerġa jinħatar, mid-Direttur Ġenerali, kif ukoll jiddependi mid-Direttur Ġenerali amministrattivament speċjalment fejn tidħol l-evalwazzjoni tal-karriera u l-promozzjoni.
  L-abbozz għandu jiċċara wkoll li l-Kumitat ta' Sorveljanza m'għandux ikun jista' biss jaġixxi fejn jidħlu rapporti ta' statistika u analiżi li jkun għamel il-Konsulent Reviżur. Sabiex ikun jista' jwettaq il-missjoni ewlenija tiegħu li jikkontrolla b'mod regolari l-kapaċità ta' l-OLAF fl-investigazzjonijiet li jagħmel, il-Kumitat irid ikollu aċċess għall-każijiet u mhux biss għal statistika, analiżi u opinjonijiet tal-Konsulent Reviżur. Jeħtieġ neċessarjament li r-responsabbilitajiet jiġu distinti minn xulxin, u tiġi mħarsa r-responsabbiltà l-aktar importanti tal-Kumitat, dik li jiggarantixxi l-indipendenza ta' l-uffiċċju.
  L-Artikolu 16 ta' l-abbozz, bir-referenzi numerużi ta' atti legali oħra li fih, mhux xi eżempju tajjeb ta' kif għandu jkun regolament legali ċar.
  Kollox ma' kollox għandhom jiġu inkorporati fl-abbozz ir-regoli fir-Regolament Nru 2185/96. B'hekk il-poteri ta' investigazzjoni ta' l-OLAF ikunu miġbura taħt strument legali wieħed, u l-applikazzjoni tal-liġi ssir eħfef u aktar sempliċi. |
| --- | --- |

—

Il-Kumitat jilqa' tajjeb b'mod speċjali li, bħala prinċipju, il-Kumitat ta' Sorveljanza fl-abbozz qed jinżamm bħala korp independenti ta' esperti, li fih ikun hemm rappreżentanti mill-Parlament, mill-Kunsill u mill-Kummissjoni biss meta jkun qed isir “djalogu strutturat ma' l-istituzzjonijiet”.

Madankollu irid ikun ċar sa mill-bidu, li r-rappreżentanti tat-tliet istituzzjonijiet fid-djalogu strutturali jkollhom mandat li jkun imfassal mill-istituzzjoni tagħhom, u li l-persuni indipendenti jkollhom mandat miftuħ. Id-djalogu strutturali huwa ta' ġid speċjalment fejn jidħlu r-relazzjonijiet bejn l-istituzzjonijiet, iżda fl-istess ħin x'aktarx li jista' jippolitiċizza l-ħidma ta' l-OLAF. Il-kontroll politiku normali ta' l-OLAF diġà huwa ggarantit minn, pereżempju, il-proċedura tar-rilaxx tal-baġit mingħajr dan id-djalogu strutturali.

Fid-djalogu strutturat bejn l-istituzzjonijiet li jkollhom rappreżentant wieħed biss mill-Kunsill, mill-Parlament u mill-Kummissjoni, il-Kumitat ta' Sorveljanza għandu r-riskju li jitlef l-indipendenza tiegħu fejn jidħlu kwistjonijiet fundamentali li jistgħu saħansitra jinkludu r-rapport ta' l-attività tiegħu.

Mhux ċar xi jfissru l-kliem “sabiex ifassal linji ta' gwida komuni”.

L-Artikolu 8 ta' l-Abbozz ineħħi r-responsabbiltà konġunta tal-Kumitat ta' Superviżjoni għall-protezzjoni tad-data u l-kunfidenzjalità professjonali mingħajr ma tingħata raġuni.

L-Artikolu 11 inaqqas id-drittijiet ta' informazzjoni tal-Kumitat ta' Sorveljanza. Bħala konsegwenza tal-proposti ta' emendi fil-paragrafi 1 u 7, il-Kumitat ta' Sorveljanza jirċievi anqas informazzjoni konkreta dwar l-investigazzjonijiet li jkun qed jagħmel l-uffiċċju, milli jirċievi fil-preżent.

Meta wieħed jikkunsidra l-Artikolu 12 ta' l-abbozz, tqum il-mistoqsija dwar il-karattru interistituzzjonali tal-poteri tad-Direttur Ġenerali ta' l-OLAF. Sa issa d-Direttur Ġenerali kien jinħatar flimkien bejn il-Kunsill u l-Parlament. Dan jagħtih leġittimità partikolari. Fil-futur, il-Kummissjoni, permezz ta' “djalogu strutturali”, se titlob opinjoni li ma torbotx mill-Kumitat ta' Sorveljanza, u imbagħad taħtar lid-Direttur Ġenerali. Dan, skond il-Kumitat ta' Sorveljanza, ikun ifisser tnaqqis konsiderevoli fil-leġittimità tad-Direttur Ġenerali.

Quddiem id-diffikultajiet li hemm biex id-Direttur Ġenerali ta' l-OLAF preżenti jingħata t-tieni mandat, wara li jkun skadielu l-ewwel wieħed, il-Kumitat madankollu jilqa' tajjeb il-fatt li fil-futur, id-Direttur Ġenerali ta' l-OLAF għandu jinħatar għal perjodu ta' mhux aktar minn seba' snin. B'hekk tissaħħaħ l-indipendenza tiegħu, u jiġu evitati perjodi infeliċi fejn il-post tat-tmexxija jkun battal. (It-terminoloġija Direttur ta' l-OLAF [OLAF-Direktor] u Direttur Ġenerali ta' l-uffiċċju [Generaldirektor des Amts] għandha tkun armonizzata fl-abbozz.)

Għar-rigward tas-segretarjati tal-Kumitat ta' Sorveljanza, il-proposta li qed issir bħalissa ma tasalx lil hinn daqs kemm kienet tasal il-proposta tal-Kummissjoni li kienet saret fi Frar 2004. Dakinhar kien previst li s-Segretarjat jintrabat b'mod amministrattiv mal-Kummissjoni. Skond l-abbozz, dan għandu jaqa' taħt l-Uffiċċju. Dan jista' jimmina l-indipendenza ta' l-istess Kumitat ta' Sorveljanza.

Il-Kumitat jifhem għaliex l-abbozz jipprevedi l-istabbiliment ta' Konsulent Reviżur. Il-Kumitat ta' Sorveljanza madankollu jistaqsi jekk dan il-Konsulent Reviżur ikunx jista jaħdem “b'indipendenza sħiħa”, ġaladarba huwa jinħatar, u jekk ikun il-każ jerġa jinħatar, mid-Direttur Ġenerali, kif ukoll jiddependi mid-Direttur Ġenerali amministrattivament speċjalment fejn tidħol l-evalwazzjoni tal-karriera u l-promozzjoni.

L-abbozz għandu jiċċara wkoll li l-Kumitat ta' Sorveljanza m'għandux ikun jista' biss jaġixxi fejn jidħlu rapporti ta' statistika u analiżi li jkun għamel il-Konsulent Reviżur. Sabiex ikun jista' jwettaq il-missjoni ewlenija tiegħu li jikkontrolla b'mod regolari l-kapaċità ta' l-OLAF fl-investigazzjonijiet li jagħmel, il-Kumitat irid ikollu aċċess għall-każijiet u mhux biss għal statistika, analiżi u opinjonijiet tal-Konsulent Reviżur. Jeħtieġ neċessarjament li r-responsabbilitajiet jiġu distinti minn xulxin, u tiġi mħarsa r-responsabbiltà l-aktar importanti tal-Kumitat, dik li jiggarantixxi l-indipendenza ta' l-uffiċċju.

L-Artikolu 16 ta' l-abbozz, bir-referenzi numerużi ta' atti legali oħra li fih, mhux xi eżempju tajjeb ta' kif għandu jkun regolament legali ċar.

Kollox ma' kollox għandhom jiġu inkorporati fl-abbozz ir-regoli fir-Regolament Nru 2185/96. B'hekk il-poteri ta' investigazzjoni ta' l-OLAF ikunu miġbura taħt strument legali wieħed, u l-applikazzjoni tal-liġi ssir eħfef u aktar sempliċi.

5.   Din l-opinjoni tirreferi għat-test fil-verżjoni li kienet ukoll soġġetta għall-konsultazzjoni bejn is-servizzi. Il-Kumitat ta' Sorveljanza intant irċieva aktar informazzjoni bil-fomm fit-30 ta' Mejju, fl-14 ta' Ġunju, u fl-4 ta' Lulju 2006. Huwa jżomm id-dritt li joħroġ opinjoni supplimentari fid-dawl tal-verzjoni finali tal-proposta tal-Kummissjoni.

OPINJONI SUPPLIMENTARI

dwar ir-riforma tar-regolament (KE) Nru 1073/1999 dwar investigazzjonijiet magħmula mill-Uffiċju ta’ Kontra l-Frodi (OLAF)

1.   Il-Kumitat ta’ Superviżjoni ta’ l-OLAF bl-opinjoni tiegħu N° 2/2006 laqa’ d-determinazzjoni tal-Kummissjoni biex ittejjeb l-effikaċja u l-effiċjenza operattiva ta’ l-OLAF u għamel ċertu ammont ta’ rimarki li jiffokaw fuq id-drittijiet proċedurali tal-persuni li jkunu taħt investigazzjoni, it-tul ta’ l-investigazzjonijiet u l-aspetti istituzzjonali ta’ l-abbozz.

Dawn il-kummenti rriferew għat-test li kien sottomess għall-konsultazzjoni ta’ bejn is-servizzi tal-Kummissjoni. Din l-opinjoni kumplimentari tirreferi għall-proposta finali li l-Kummissjoni sadanittant ippreżentat lill-Parlament Ewropew u lill-Kunsill (1).

2.   Fil-laqgħa li kellu fil-25/26 ta’ Settembru 2006 il-Kumitat ta’ Superviżjoni eżamina b’mod partikolari r-rwol tal-Konsulent Reviżur. Il-Kumitat ikkonkluda li l-ħolqien ta’ dan ir-rwol kellu:

| — | iżid livell ieħor ta’ sorveljanza ma’ dawk li diġà jeżistu minkejja l-fatt li jidher li m’hemm ebda prova li dawk li diġà jeżistu mhumiex adegwati; |
| --- | --- |

—

iżid livell ieħor ta’ sorveljanza ma’ dawk li diġà jeżistu minkejja l-fatt li jidher li m’hemm ebda prova li dawk li diġà jeżistu mhumiex adegwati;

| — | jikkomplika u jtawwal il-proċeduri meta kemm il-Parlament Ewropew u kemm il-Kunsill talbu li l-investigazzjoni kellha tkun kemm jista’ jkun qasira; |
| --- | --- |

—

jikkomplika u jtawwal il-proċeduri meta kemm il-Parlament Ewropew u kemm il-Kunsill talbu li l-investigazzjoni kellha tkun kemm jista’ jkun qasira;

| — | titfa’ dubju dwar kemm il-mandat tal-Konsulent Reviżur jista’ jtaffi r-responsabbiltà tad-Direttur Ġenerali ta’ l-OLAF; |
| --- | --- |

—

titfa’ dubju dwar kemm il-mandat tal-Konsulent Reviżur jista’ jtaffi r-responsabbiltà tad-Direttur Ġenerali ta’ l-OLAF;

| — | sa ċertu punt tidħol fir-rwol tal-Kumitat ta’ Superviżjoni, toħloq ir-riskju ta’ xogħol doppju u ddgħajjef ir-rwol tal-Kumitat, billi dan il-Kumitat inħatar biss bi qbil ġenerali bejn il-Parlament Ewropew, il-Kunsill u l-Kummissjoni; |
| --- | --- |

—

sa ċertu punt tidħol fir-rwol tal-Kumitat ta’ Superviżjoni, toħloq ir-riskju ta’ xogħol doppju u ddgħajjef ir-rwol tal-Kumitat, billi dan il-Kumitat inħatar biss bi qbil ġenerali bejn il-Parlament Ewropew, il-Kunsill u l-Kummissjoni;

| — | jingħata r-rwol doppju lill-Konsulent Reviżur, dak ta’ kontrollur tal-kwalità u dak ta’ konsulent dwar l-ilmenti fejn hu/hi ikollu kemm jirrapporta lid-Direttur Ġenerali ta’ l-OLAF kif ukoll jissorveljah, meta dawn iż-żewġ irwoli huma kompletament kontraddittorji. Fil-qafas organizzattiv ta’ l-OLAF, li adottat il-Kummissjoni sa mill-1.9.2006, ir-rwol ta’ kontrollur tal-kwalità hu attribwit diġà lil żewġ konsulenti li qegħdin mad-Diretturi taż-żewġ Direttorati inkarigati mill-investigazzjonijiet kollha. |
| --- | --- |

—

jingħata r-rwol doppju lill-Konsulent Reviżur, dak ta’ kontrollur tal-kwalità u dak ta’ konsulent dwar l-ilmenti fejn hu/hi ikollu kemm jirrapporta lid-Direttur Ġenerali ta’ l-OLAF kif ukoll jissorveljah, meta dawn iż-żewġ irwoli huma kompletament kontraddittorji. Fil-qafas organizzattiv ta’ l-OLAF, li adottat il-Kummissjoni sa mill-1.9.2006, ir-rwol ta’ kontrollur tal-kwalità hu attribwit diġà lil żewġ konsulenti li qegħdin mad-Diretturi taż-żewġ Direttorati inkarigati mill-investigazzjonijiet kollha.

| — | Għalkemm il-proposta tal-Kummissjoni ma tinkludi l-ebda analiżi ta’ l-impatt finanzjarju, il-Kumitat jistma li din l-ispiża mhux proporzjonata man-numru ferm żgħir ta’ każi ppreżentati sal-lum u għalhekk mhijex kompatibbli mal-prinċipju tal-valur għall-flus. |
| --- | --- |

—

Għalkemm il-proposta tal-Kummissjoni ma tinkludi l-ebda analiżi ta’ l-impatt finanzjarju, il-Kumitat jistma li din l-ispiża mhux proporzjonata man-numru ferm żgħir ta’ każi ppreżentati sal-lum u għalhekk mhijex kompatibbli mal-prinċipju tal-valur għall-flus.

---

(1)  COM (2006) 244 finali

---

ANNESS 3

OPINJONI Nru 3/2006

tal-Kumitat tas-Superviżjoni

Indikaturi ta' prestazzjoni għall-OLAF

1.   Il-Kumitat tas-Superviżjoni (KS) iddiskuta, waqt laqgħat li seħħu fil-21/22 ta' Frar, l-20/21 ta' Marzu u l-25/26 ta' April 2006, is-suġġett ta' l-indikaturi tal-prestazzjoni u ftiehem ma' OLAF li se jikkontribwixxi b'mod attiv għall-iżvilupp ta' dawn l-indikaturi.

2.   L-indikaturi tal-prestazzjoni fl-oqsma ta' attività differenti se jħallu lil OLAF jiffoka iżjed fuq ir-riżultati u se jtejbu b'mod generali l-kwalità tas-servizzi, speċjalment dawk mogħtija lill-istituzzjoniet Ewropej, lill-awtoritajiet ġudizzjarji ta' l-Istati Membri u lill-pubbliku ġenerali filwaqt li jkunu qegħdin jipproteġu l-interessi finanzjarji tal-Komunità u jkomplu bil-ġlieda tagħhom kontra l-frodi u attivitajiet oħra illegali detrimentali għall-interessi finazjarji tal-Komunitajiet.

3.   OLAF diġà beda jaħdem — kif stipulat fin-nota tad-Direttur Ġenerali għall-attenzjoni tal-KS bid-data ta' 12 ta' April 2006 — fuq l-iżvilupp ta' l-indikaturi tal-prestazzjoni.

Il-biċċa l-kbira ta' l-indikaturi eżistenti huma marbutin ma' attivitajiet u l-produzzjonijiet'' ta' l-OLAF u huma ta' natura kwantitattiva/ta' statistika. Dawn l-indikaturi jħallu lil OLAF iqis numri, bħal pereżempju in-numru ta' investigazzjonijiet jew attivitajiet ta' ġbir ta' informazzjoni eċċ ... Il-KS jagħraf l-utilità ta' bażi konkreta ta' statistika u ta' indikaturi kwantitattivi u jħeġġeġ lill-OLAF isegwi l-ħidma tiegħu biex titjieb l-affidabilità ta' informazzjoni ta' l-istatistika.

4.   Il-KS jinnota li “r-riflessjoni dwar indikaturi ta' kwalità bdiet” (in-nota ta' l-OLAF bid-data 12.4.2006).

B'konformità mal-metodoloġiji internazzjonali magħrufin għall-kejl tal-prestazzjoni, il-Kumitat tas-Supervizjoni jagħmel enfasi fuq il-bżonn li titkejjel il-prestazzjoni ta' l-OLAF, fl-oqsma differenti ta' attivitajiet fil-futur permezz ta' parametri, kemm kwalitattivi kif ukoll kwantitattivi, li se jippermettu l-kejl, mhux biss ta' attivitajiet jew produzzjonijiet, iżda wkoll ta' konklużjonijiet u riżultati.

5.   Normalment il-kwalità titkejjel permezz ta' valutazzjoni dwar il-mod kif organizzazzjoni laħqet il-miri tagħha f'termini ta' produzzjonijiet u konklużjonijiet. Dan is-soltu jitkejjel permezz ta' evalwazzjoni ta' l-aspetti kwantifikabbli tas-servizz. Fit-tfassil ta' miri kwantitattivi, l-amminisstrazzjoni tiddeċiedi x'inhu importanti eż. il-ħin previst biex isiru s-servizzi, il-kwantità ta' ilmenti eċċ ... (il-punt numru 6) Għal xogħol ta' investigazzjoni, fejn il-produzzjoni hija l-kunsinna ta' dokument komplut li jistabbilixxi li m'hemmx bżonn li tittieħed azzjoni ulterjuri, jew inkella, li jkollu fih informazzjoni suffiċjenti biex agenzija ta' prosekuzzjoni jew aġenzija dixxiplinarja tkun tista' tieħu passi ulterjuri, il-miri kwalitattivi huma inqas ċari u jistgħu jitkejlu, idealment, minn stħarriġ dwar is-sodisfazzjon tal-klijenti (il-punt 7).

6.   Il-KS jinnota b'mod partikolari li OLAF huwa “taħt pressjoni biex inaqqas iz-żmien medju ta' kull każ” (in-nota ta' OLAF bid-data 12.4.2006) u l-Qorti Ewropea ta' l-Awdituri tirrakkomanda li jitwaqqaf żmien massimu għall-inkjesti (Para 80 tar-rapport tal-QEA).

Fil-kuntest tat-tul taż-żmien li jieħdu l-każijiet il-KS se jirrakkomanda l-kejl ta' kemm il-proċeduri jkunu f'waqthom filwaqt li se jqabbel każijiet differenti mal-limiti tal-ħin standard li jridu jiġu stipulati mill-amministrazzjoni.

Żewġ indikaturi li huma ġeneralment aċċettati f'dan il-qasam huma:

| — | ir-rata ta' approvazzjoni |
| --- | --- |

—

ir-rata ta' approvazzjoni

| — | u l-indikatur tax-xogħol b'lura |
| --- | --- |

—

u l-indikatur tax-xogħol b'lura

Ir-rata ta' approvazzjoni: Ir-rata ta' approvazzjoni tqis jekk organizzazzjoni tistax tlaħħaq mal-piż tax-xogħol li għandha. Hija tkejjel in-numru ta' każijiet li tlestew fil-perjodu tar-rappurtar u tiddividieh bin-numru ta' każijiet li jkunu nfetħu fl-istess perjodu.

Indikatur li juri x-xogħol b'lura: L-indikaturi li juru x-xogħol b'lura jippermettu l-organizzazjoni sabiex tkejjel fuq bażi ta' l-istandards li tkun fasslet l-amministrazzjoni għall-puntwalità, l-età tal-volum ta' każijiet u tqabbilhom ma' din l-istandard ta' effiċjenza.

Eżempju tajjeb f'dan il-kuntest li OLAF jista' juża mutatis mutandis bħala mudell, huwa l-Qorti Federali Awstaljana li kienet iddecidiet iktar qabel li:

| — | mhux iżjed minn 10 fil-mija tal-każijiet pendenti li għad iridu jitlestew għandhom ikollhom iżjed minn 6 xhur. |
| --- | --- |

—

mhux iżjed minn 10 fil-mija tal-każijiet pendenti li għad iridu jitlestew għandhom ikollhom iżjed minn 6 xhur.

| — | ma għandux ikun hemm każijiet pendenti li ilhom miftuħin iżjed minn 24 xhar. |
| --- | --- |

—

ma għandux ikun hemm każijiet pendenti li ilhom miftuħin iżjed minn 24 xhar.

7.   Huwa aċċettat, b'mod ġenerali, li l-klijenti għandhom ikunu involuti fi tfassil ta' l-istandards u jinfluenzaw l-evalwazzjoni tal-kwalità' u l-valutazzjoni tat-twassil tas-servizz.

F'għajnejn il-KS, l-OLAF għandu b'mod regolari jwettaq stħarriġ li jkejjel is-sodisfazzjon ta' l-istituzzjoniet Ewropej u l-awtoritajiet nazzjonali u jistieden dawn “il-klijenti” biex iressqu proposti għal kwalunkwe titjib, li fil-fehema tagħhom, jista' jkun ta' bżonn.

L-istħarriġ jista' jiffoka fuq

| — | il-kwalità teknika tax-xogħol |
| --- | --- |

—

il-kwalità teknika tax-xogħol

| — | ir-relevanza ta' l-informazzjoni pprovduta |
| --- | --- |

—

ir-relevanza ta' l-informazzjoni pprovduta

| — | il-puntwalità ta' l-informazzjoni pprovduta |
| --- | --- |

—

il-puntwalità ta' l-informazzjoni pprovduta

---

ANNESS 4

OPINJONI Nru 1/2007

Ir-Rapporti ta’ l-Investigazzjonijiet ta’ l-OLAF li kienu ilhom għaddejjin għal aktar minn disa’ xhur

Brussell, 25 t’April 2007

INTRODUZZJONI

Il-kompitu tal-Kumitat ta’ Sorveljanza

Il-Kumitat ta’ Sorveljanza ta’ l-Uffiċċju Ewropew ta’ Kontra l-Frodi (OLAF) jsaħħaħ l-indipendenza ta’ l-OLAF b’sorveljanza regolari tal-funzjoni investigattiva tiegħu. Fi ħdan dan il-kompitu, il-Kumitat jissorvelja wkoll it-tul ta’ l-investigazzjonijiet ta’ l-OLAF sabiex jivverifika li dawn jitmexxew kontinwament matul perjodu proporzjonat għaċ-ċirkostanzi u l-kumplessità tal-każ (1)..

Għalhekk, fejn investigazzjoni tkun ilha għaddejja għal aktar minn disa’ xhur, id-Direttur-Ġenerali ta’ l-OLAF huwa obbligat li jinforma lill-Kumitat ta' Sorveljanza bir-raġunijiet li għalihom ma kienx possibbli li din tiġi konkluża, kif ukoll jinfurmah biż-żmien mistenni għat-tlestija.

Mill-bidu tal-mandat tiegħu f’Diċembru 2005 il-Kumitat ta' Sorveljanza li kien għadu kif ġie maħtur irċieva sommarji kull xahar ta’ l-imsemmija investigazzjonijiet (aktar ‘il quddiem msejħa “rapporti tad-disa' xhur”), li ġew eżaminati bir-reqqa kif stabbilit fir-regoli tal-proċedura tiegħu stess (2).

L-għan ta’ din il-verifika huwa li tiġi analizzata l-informazzjoni pprovduta mid-Direttur Ġenerali sabiex jiġi eżaminat it-tul ta’ l-investigazzjonijiet u r-raġunijiet għal dewmien mhux xieraq potenzjali. Madankollu, peress li attwalment 75 % ta’ l-investigazzjonijiet miftuħa mill-OLAF ilhom għaddejjin għal aktar minn disa’ xhur (3), dan l-eżerċizzju issa ħa perspettiva differenti. Li jinqabeż dan il-perjodu mhuwiex rari u, b'konsegwenza, in-natura tar-“rapporti tad-disa’ xhur” bħala sistema ta’ twissija biex tikkontrolla t-tul ta’ l-investigazzjonijiet jidher li nbidlet u tilfet l-impatt tagħha.

Meta jiġu eżaminati r-“rapporti tad-disa' xhur” trażmessi lill-Kumitat ġew evalwati żewġ aspetti differenti:

| — | Il-limiti sa fejn ikun fihom informazzjoni adegwata li tippermetti lill-Kumitat ta' Sorveljanza li jwettaq il-funzjoni ta’ sorveljanza tiegħu, b’mod partikolari fir-rigward ta’ l-eżistenza potenzjali ta’ dewmien mhux xieraq, |
| --- | --- |

—

Il-limiti sa fejn ikun fihom informazzjoni adegwata li tippermetti lill-Kumitat ta' Sorveljanza li jwettaq il-funzjoni ta’ sorveljanza tiegħu, b’mod partikolari fir-rigward ta’ l-eżistenza potenzjali ta’ dewmien mhux xieraq,

| — | Il-limiti sa fejn jistgħu jiġu użati bħala għodda ta’ amministrazzjoni mill-OLAF sabiex l-investigazzjoni tiġi fi tmiemha f’perjodu ta’ żmien proporzjonat. |
| --- | --- |

—

Il-limiti sa fejn jistgħu jiġu użati bħala għodda ta’ amministrazzjoni mill-OLAF sabiex l-investigazzjoni tiġi fi tmiemha f’perjodu ta’ żmien proporzjonat.

Il-metodoloġija

Taħt it-titolu “Informazzjoni għall-OLAF SC, każijiet miftuħa għal aktar minn disa’ xhur”, id-Direttur Ġenerali ta’ l-OLAF ittrażmetta lill-Kumitat ta' Sorveljanza sommarji ta' kull xahar ta’ l-investigazzjonijiet li jkun fihom l-elementi prinċipali li ġejjin (4):

| — | Il-bażi legali; |
| --- | --- |

—

Il-bażi legali;

| — | Id-deskrizzjoni tal-każ; |
| --- | --- |

—

Id-deskrizzjoni tal-każ;

| — | Id-data tal-ftuħ tal-każ; |
| --- | --- |

—

Id-data tal-ftuħ tal-każ;

| — | L-impatt ekonomiku finanzjarju; |
| --- | --- |

—

L-impatt ekonomiku finanzjarju;

| — | Ir-raġunijiet għan-nuqqas ta’ tlestija tal-każ, skond wieħed (jew aktar) mill-kriterji li ġejjin: ġew allokati riżorsi sinifikanti imma minkejja dan il-volum tax-xogħol investigattiv ifisser li aktar ħin huwa meħtieġ; waqfien tattiku fl-investigazzjoni; nuqqas ta’ riżorsi; priorità baxxa magħquda ma’ allokazzjoni limitata tar-riżorsi; nuqqas ta’ kooperazzjoni; |
| --- | --- |

—

Ir-raġunijiet għan-nuqqas ta’ tlestija tal-każ, skond wieħed (jew aktar) mill-kriterji li ġejjin: ġew allokati riżorsi sinifikanti imma minkejja dan il-volum tax-xogħol investigattiv ifisser li aktar ħin huwa meħtieġ; waqfien tattiku fl-investigazzjoni; nuqqas ta’ riżorsi; priorità baxxa magħquda ma’ allokazzjoni limitata tar-riżorsi; nuqqas ta’ kooperazzjoni;

| — | Il-passi li se jittieħdu fil-ġejjieni; |
| --- | --- |

—

Il-passi li se jittieħdu fil-ġejjieni;

| — | Iż-żmien mistenni għat-tlestija. |
| --- | --- |

—

Iż-żmien mistenni għat-tlestija.

Fuq il-bażi ta’ din l-informazzjoni kif ipprovduta mill-OLAF, il-Kumitat ta' Sorveljanza pprova jidentifika l-elementi li jippermettu lill-Kumitat li jeżamina jekk l-investigazzjonijiet humiex qiegħdin jitmexxew kontinwament matul perjodu proporzjonat maċ-ċirkostanzi u l-kumplessità tal-każ kif ġej:

| — | Is-suġġett ta’ l-investigazzjoni, li huwa d-deskrizzjoni legali ta’ l-irregolarità; |
| --- | --- |

—

Is-suġġett ta’ l-investigazzjoni, li huwa d-deskrizzjoni legali ta’ l-irregolarità;

| — | Id-dati ta’ referenza: id-data jew il-perjodu li fih l-atti taħt investigazzjoni ġew imwettqa, id-data meta ġiet irċevuta l-informazzjoni mill-OLAF, u t-tul ta’ l-“istadju ta’ eżaminazzjoni” tal-każ qabel id-deċiżjoni tal-ftuħ; |
| --- | --- |

—

Id-dati ta’ referenza: id-data jew il-perjodu li fih l-atti taħt investigazzjoni ġew imwettqa, id-data meta ġiet irċevuta l-informazzjoni mill-OLAF, u t-tul ta’ l-“istadju ta’ eżaminazzjoni” tal-każ qabel id-deċiżjoni tal-ftuħ;

| — | Is-sanzjonijiet potenzjali jew il-konsegwenzi legali ta’ l-atti taħt investigazzjoni: dawk dixxiplinari, amministrattivi, finanzjarji jew kriminali; |
| --- | --- |

—

Is-sanzjonijiet potenzjali jew il-konsegwenzi legali ta’ l-atti taħt investigazzjoni: dawk dixxiplinari, amministrattivi, finanzjarji jew kriminali;

| — | Il-perjodi ta’ preskrizzjoni ta’ l-atti taħt investigazzjoni: kemm taħt reġimi legali nazzjonali u tal-komunità; |
| --- | --- |

—

Il-perjodi ta’ preskrizzjoni ta’ l-atti taħt investigazzjoni: kemm taħt reġimi legali nazzjonali u tal-komunità;

| — | Ir-rilevanza tar-raġunijiet invokati għan-nuqqas ta’ konklużjoni tal-każ; |
| --- | --- |

—

Ir-rilevanza tar-raġunijiet invokati għan-nuqqas ta’ konklużjoni tal-każ;

| — | Iż-żmien mistenni ġustifikat għat-tlestija. |
| --- | --- |

—

Iż-żmien mistenni ġustifikat għat-tlestija.

IR-RAPPORTI TA’ L-OLAF

Sabiex jagħti din l-opinjoni l-Kumitat ta' Sorveljanza eżamina r-“rapporti tad-disa' xhur” mibgħuta mill-OLAF li jkopru l-perjodu minn Jannar sa Diċembru 2006 u li ammontaw għal 150 investigazzjoni fuq is-setturi kollha, kif ġej: 19-il investigazzjoni interna: l-istituzzjonijiet Ewropej, 9 investigazzjonijiet interni/esterni: korpi ta’ l-UE, 30 nefqa diretta u għajnuna esterna, 21 għajnuna esterna, 27 agrikoltura, 19 dwana u 25 miżuri strutturali (5).

Tqieset in-natura speċifika ta’ kull settur u r-regoli proċedurali differenti applikabbli għal kull wieħed minnhom, u għalhekk l-analiżi twettqet bl-użu ta’ approċċ skond is-settur. Madankollu l-għan huwa li jintlaħqu konklużjonijiet globali.

L-investigazzjonijiet interni: l-istituzzjonijiet Ewropej

L-OLAF għandu r-rwol ewlieni f’dawn it-tipi ta’ investigazzjonijiet u jgawdi kompetenzi proċedurali ċari (6).

Ġie nnutat li s-suġġett ta’ l-investigazzjoni li huwa d-deskrizzjoni legali ta’ l-irregolarità ssemma’ fi ftit okkażjonijiet biss (7). F’dawk il-każijiet id-deskrizzjonijiet legali użati huma, b’mod varju, “kunflitt ta’ interess (l-Artikolu 14 tar-Regolamenti tal-Persunal)”, “ksur ta’ l-Artikolu 22 tar-Regolamenti tal-Persunal u ta' l-Artikolu 57.2 tar-Regolament Finanzjarju” jew “l-iżvelar ta’ informazzjoni kunfidenzjali, l-Artikolu 86.2 tar-Regolamenti tal-Persunal” din it-tip ta’ deskrizzjoni tippermetti l-evalwazzjoni tar-rilevanza tal-miżuri investigattivi meħuda u t-tul proporzjonat ta’ l-investigazzjonijiet.

Ingħatat attenzjoni speċjali għall-konsiderazzjoni mogħtija għall-perjodi ta’ preskrizzjoni ta’ l-atti taħt investigazzjoni. Madankollu, la d-data ta’ l-eżekuzzjoni ta’ dawk l-atti (8), u lanqas it-tul ta’ l-“istadju tal-valutazzjoni” magħmul mill-OLAF qabel id-deċiżjoni li jiftaħ investigazzjoni qatt ma ssemmew minkejja li d-data meta ġiet irċevuta l-informazzjoni mill-OLAF tissemma’ xi kultant. Qatt ma ssemmew is-sanzjonijiet potenzjali jew il-konsegwenzi legali ta’ l-atti taħt investigazzjoni.

Ir-rilevanza tar-raġunijiet li għalihom il-każ ma jkunx ġie konkluż ġew eżaminati b'attenzjoni; b’mod ġenerali r-raġunijiet immarkati fil-mudell tar-rapport ma jikkorrispondux spiss għal dawk spjegati fir-rapporti aktar ‘il quddiem. Ingħatat attenzjoni partikolari għall-“waqfien tattiku fl-investigazzjoni” bħala raġuni kkwotata b’mod frekwenti. Din ir-raġuni mhijiex spjegata u ġġustifikata b’mod ċar; “raġunijiet operattivi”, il-kumplessità tal-każ jew in-nuqqas ta’ rispons minn servizzi oħra ngħataw bħala ġustifikazzjonijiet għal approċċ ta’ “waqfien tattiku” li b’mod frekwenti twassal għal perjodi twal ta’ nuqqas ta’ attività (9). Din ix-xorta ta’ nuqqas ta’ attività nstabet ukoll f’investigazzjonijiet oħra (10).

Ġie kkunsidrat bl-istess mod li ż-żmien mistenni għat-tlestija ta’ l-investigazzjonijiet jingħata, madankollu, mingħajr ma jissemmew ebda dettalji speċifiċi li jiġġustifikaw iż-żmien propost. Dan normalment ma jiddependix mit-twettiq ta’ azzjonijiet investigattivi mill-OLAF, imma minn fatturi esterni.

L-investigazzjonijiet interni/esterni: korpi ta’ l-UE

L-OLAF għandu rwol ewlieni f’dawn it-tip ta’ investigazzjonijiet (11).

Ġie kkunsidrat li s-suġġett ta’ l-investigazzjoni, li huwa d-deskrizzjoni legali ta’ l-irregolarità, ma jissemmix dejjem.

Id-data ta’ meta tiġi rċevuta l-informazzjoni mill-OLAF tissemma’ spiss. Madankollu, la d-data tat-twettiq ta’ l-atti taħt investigazzjoni u lanqas it-tul tal-perjodu ta’ valutazzjoni ma jissemmew. B'konsegwenza, mhumiex ċitati s-sanzjonijiet potenzjali u l-perjodi ta’ preskrizzjoni ma jissemmewx fir-“rapporti tad-disa’ xhur”.

L-aktar raġunijiet komuni kkwotati li għalihom il-każ ma jkunx ġie konkluż huma “priorità baxxa magħquda ma’ nuqqas ta’ riżorsi” u “l-volum ta’ l-investigazzjonijiet”.

Għandu jiġi nnutat li ż-żmien mistenni għat-tlestija ma jissemma’ kważi qatt (12).

L-ispiża diretta u l-għajnuna esterna

L-OLAF għandu r-rwol ewlieni f’dan il-qasam fejn ir-regoli għat-twettiq ta’ l-investigazzjonijiet huma wkoll ibbażati “fuq il-ftehim fis-seħħ ma’ pajjiżi terzi” (13).

Ġiet osservata referenza sistematika u dettaljata tal-bażi legali li fuqha huma bbażati l-investigazzjonijiet. Is-suġġett ta’ l-investigazzjonijiet huwa spjegat b’mod ċar minkejja li d-deskrizzjoni legali ta’ l-irregolaritajiet ikkonċernati ma ssirx. F’dan il-kuntest is-sanzjonijiet potenzjali jew il-konsegwenzi legali ta’ l-irregolaritajiet jissemmew biss fejn ikunu ta’ natura kriminali. Fi ftit każijiet, jissemmew il-perjodi ta’ preskrizzjoni (14).

F’dak li għandu x’jaqsam mad-dati ta’ referenza, avviż tad-data meta tiġi rċevuta l-informazzjoni mill-OLAF mhijiex viżibbli dejjem (15) fir-rapporti. Bl-istess mod la t-tul ta’ l-“istadju tal-valutazzjoni” u lanqas id-data jew il-perjodu li fihom l-atti taħt investigazzjoni jkunu twettqu ma jidhru.

Huwa partikolarment notevoli l-“volum tax-xogħol investigattiv” u l-“prijorità baxxa magħquda ma’ allokazzjoni limitata ta’ riżorsi” kif ukoll n-“nuqqas ta’ riżorsi” bħala r-raġunijiet użati komunement li għalihom l-investigazzjonijiet ma jkunux ġew konklużi.

Iż-żmien mistenni għat-tlestija jissemma’ dejjem u l-passi li se jittieħdu fil-ġejjieni fl-investigazzjonijiet huma spjegati tajjeb.

L-għajnuna esterna

Kif imsemmi fis-settur preċedenti, l-OLAF għandu r-rwol ewlieni f’dan il-qasam (16). Ġie nnutat li mhux dejjem ikun hemm referenza legali għal ftehim mal-pajjiżi terzi fejn iseħħu l-investigazzjonijiet.

Perjodi twal ta’ l-“istadju tal-valutazzjoni” qabel id-deċiżjoni li jinfetħu l-investigazzjonijiet ġew osservati (17). Id-dati meta tiġi rċevuta l-informazzjoni mill-OLAF huma msemmija kif suppost. Madankollu, la hemm referenza għad-data tat-twettiq ta’ l-atti taħt investigazzjoni u lanqas għas-sanzjonijiet potenzjali jew il-konsegwenzi legali. M’hemm l-ebda allużjoni għall-perjodi ta’ preskrizzjoni fir-rapporti.

Ingħatat attenzjoni partikolari għar-raġunijiet li għalihom l-investigazzjonijiet li ma jkunux ġew konklużi: raġunijiet bħal “waqfien tattiku fl-investigazzjoni” u “l-volum tax-xogħol investigattiv” spiss jikkorrispondu għall-istennija ta’ l-OLAF għat-tlestija tal-verifiki mwettqa minn ditti esterni, mingħajr ebda parteċipazzjoni attiva jew segwiment mill-qrib mill-OLAF. Il-valur miżjud tax-xogħol ta’ l-OLAF f’dan il-qasam mhuwiex ċar mill-kontenut tar-“rapporti tad-disa' xhur”.

Iż-żmien mistenni għat-tlestija huwa dejjem indikat u l-passi ċari li se jittieħdu fil-ġejjieni fl-investigazzjonijiet huma spiss elenkati.

L-agrikoltura

L-OLAF għandu poteri legali qawwija u stabbiliti tajjeb biex iwettaq investigazzjonijiet f’dan il-qasam (18). Madankollu, dan is-settur ikopri wkoll każijiet tad-dwana fejn il-prodotti agrikoli jkunu involuti u fejn l-OLAF għandu rwol primarjament ta’ koordinazzjoni u ta’ għajnuna. Bosta mir-“rapporti tad-disa' xhur” trażmessi lill-Kumitat ta’ Sorveljanza jappartjenu għall-kategorija ta’ l-aħħar.

Fil-qasam tad-dwana, il-bażi legali hija normalment definita tajjeb bħalma hija d-deskrizzjoni legali ta’ l-irregolarità. Madankollu, la hemm referenza għall-konsegwenzi legali ta’ l-irregolaritajiet u lanqas għall-iskadenza tal-perjodi ta’ preskrizzjoni biex jittieħdu azzjonijiet kontra dawk li jkunu qegħdin jevadu l-ħlas tad-dazji tad-dwana. Barra minn hekk, id-data meta tiġi rċevuta l-informazzjoni mill-OLAF hija rarament imsemmija u t-tul tal-perjodu ta’ valutazzjoni mhuwiex irrappurtat.

Ġie vverifikat li spiss f’dawn it-tipi ta’ każijiet, bosta Stati Membri jkunu involuti u ma jirrispondux fil-ħin għat-talba għall-għajnuna mibgħuta mill-OLAF. Għalkemm f’bosta sommarji r-raġuni mogħtija li għaliha ma tkunx ġiet konkluża l-investigazzjoni hija l-“volum tax-xogħol investigattiv”, din hija spiss magħquda ma’ “dewmien fit-tul biex jiġi rċevut rispons mill-Istati Membri”. Huwa possibbli li b’riżultat ta’ dan, iż-żmien mistenni għat-tlestija ma jkunx imsemmi dejjem (19) u, meta jkun imsemmi, ma tiġi pprovduta l-ebda ġustifikazzjoni ċara biex tispjega d-data speċifikata.

Fil-qasam ta’ l-investigazzjonijiet purament ta’ l-agrikoltura, ġie nnutat li l-impatt finanzjarju fir-rigward ta’ l-iffinanzjar tal-Komunità huwa xi kultant mhux identifikat b’mod ċar fir-“rapporti tad-disa' xhur” (20). Dan imbagħad għandu impatt fuq id-deskrizzjoni legali ta’ l-irregolarità li mhijiex imsemmija u lanqas ma jissemmew l-konsegwenzi amministrattivi jew kriminali eventwali. Hemm ukoll nuqqas ta’ referenza ċara għad-dati jew perjodu meta jkunu twettqu l-atti taħt investigazzjoni u għall-perjodu ta’ preskrizzjoni.

Id-dwana

L-OLAF għandu rwol ta’ koordinazzjoni u ta’ għajnuna f’dan il-qasam u t-tul tal-każijiet jiddependi fuq l-azzjoni ta’ l-Istati Membri jew tal-pajjiżi terzi involuti. Din hija r-raġuni ċċitata b’mod konsistenti fir-“rapporti tad-disa' xhur” li għaliha l-każ ma jkunx ingħalaq.

Kien aktar diffiċli biex jiġi ddeterminat kemm il-perjodu ta’ “disa’ xhur” ġie fformulat għal dawn it-tipi ta’ każijiet, billi hija fl-aħħar mill-aħħar ir-responsabbiltà ta’ l-Istati Membri.

Ġie nnutat li l-bażi legali hija spjegata tajjeb u li s-sommarju tal-każ huwa dettaljat u ta’ valur. Madankollu, la hemm referenza għad-dati li fihom l-atti taħt investigazzjoni jkunu seħħew u lanqas jissemmew il-perjodi ta’ preskrizzjoni.

Ġie osservat ukoll li ż-żmien mistenni għat-tlestija msemmija fir-“rapporti tad-disa' xhur” huwa relatat ukoll mal-passi li se jittieħdu mill-Istati Membri.

Il-Miżuri Strutturali

L-OLAF igawdi bażi solida biex iwettaq investigazzjonijiet f’dan il-qasam (21). Madankollu, f’bosta mir-“rapporti tad-disa' xhur” trażmessi, l-OLAF ma jwettaqx investigazzjoni imma minflok jipprovdi għajnuna lill-awtoritajiet ġudizzjarji jew amministrattivi nazzjonali (22).

Is-suġġett ta’ l-investigazzjoni li huwa d-deskrizzjoni legali ta’ l-irregolarità huwa msemmi. Madankollu, għall-każ ikkonċernat fir-“rapporti tad-disa' xhur”, m’hemmx deskrizzjoni ġenerali ċara tal-proċess ta’ finanzjament tal-Kummissjoni li hija speċifika għall-baġit tal-Komunità

Id-data ta' meta tiġi rċevuta l-informazzjoni mill-OLAF hija msemmija u ssir referenza għall-“istadju tal-valutazzjoni” f’xi każijiet, għalkemm id-data tat-twettiq ta’ l-atti taħt investigazzjoni qatt ma tissemma’.

Is-sanzjonijiet potenzjali jew il-konsegwenzi legali ta’ l-atti taħt investigazzjoni mhumiex imsemmija b’mod speċifiku u l-perjodi ta’ preskrizzjoni kemm taħt ir-reġimi tal-liġi tal-komunità jew tal-liġi nazzjonali m’huma analizzati qatt minkejja l-fatt li f’bosta investigazzjonijiet hemm referenzi ċari għal offiżi kriminali potenzjali (23).

“In-nuqqas ta’ riżorsi” jew “il-volum tax-xogħol investigattiv” huma spiss ikkwotati bħala raġunijiet li minħabba fihom il-każ ma jkunx ġie konkluż, għalkemm xi kultant ma jikkorrispondux kompletament ma’ dawk sussegwentement spjegati fir-rapporti jew f’rabta mal- kompiti speċifiċi ta’ l-investigaturi f’dan il-qasam (24).

Fil-qasam tal-forniment ta’ għajnuna lill-awtoritajiet ġudizzjarji nazzjonali, ir-raġuni ċċitata hija “n-natura tal-każ (għajnuna kriminali)” (25).

Iż-żmien mistenni għat-tlestija huwa normalment iddeterminat għalkemm mingħajr ma jissemmew kwalunkwe dettalji speċifiċi.

KONKLUŻJONIJIET U RAKKOMANDAZZJONIJIET

L-informazzjoni li tinsab attwalment fir-“rapporti tad-disa' xhur” mibgħuta lill-Kumitat ta’ Sorveljanza hija pertinenti u utli. L-elementi bħad-deskrizzjoni tal-każ, il-passi meħuda, l-impatt finanzjarju u l-passi proposti biex jittieħdu fil-ġejjieni jibqgħu essenzjali sabiex tiftiehem l-investigazzjoni li tkun qiegħda tiġi evalwata. Madankollu, wara eżaminazzjoni tar-“rapporti tad-disa' xhur”, kien ċar li elementi kruċjali meħtieġa sabiex il-Kumitat ta’ Sorveljanza jwettaq il-kompitu ta’ monitoraġġ tiegħu fir-rigward tat-tul ta’ l-investigazzjonijiet huma nieqsa. Barra minn hekk, il-Kumitat ta' Sorveljanza jemmen li l-inkorporazzjoni ta’ dawn l-elementi fir-“rapporti tad-disa’ xhur” ikun ta’ għajnuna wkoll biex titjieb l-amministrazzjoni ta’ l-investigazzjoni li tkun għaddejja f’dak l-istadju tal-każ.

Il-funzjoni ta’ monitoraġġ tal-Kumitat ta’ Sorveljanza

| — | Il-format attwali tar-“rapport tad-disa' xhur” ma fihx l-informazzjoni rilevanti kollha meħtieġa sabiex il-Kumitat ta' Sorveljanza jiddetermina jekk l-investigazzjonijiet humiex imwettqa kontinwament fuq perjodu proporzjonat għaċ-ċirkostanzi u l-kumplessità tal-każ.


  Il-format tas-sommarju tar-“rapporti tad-disa' xhur” għandu jinbidel sabiex jinkorpora elementi supplimentarji li jippermettu evalwazzjoni effiċjenti tal-progress ta’ l-investigazzjonijiet. Dawn l-elementi għandhom jinkludu: id-deskrizzjoni legali ta’ l-irregolarità, id-data jew il-perjodu meta jkunu twettqu l-atti taħt investigazzjoni, it-tul ta’ l-“istadju tal-valutazzjoni” qabel ma tittieħed id-deċiżjoni li jinfetaħ każ, is-sanzjonijiet potenzjali jew il-konsegwenzi legali ta’ l-atti taħt investigazzjoni u l-perjodi ta’ preskrizzjoni għall-atti taħt investigazzjoni. |
| --- | --- |

—

Il-format attwali tar-“rapport tad-disa' xhur” ma fihx l-informazzjoni rilevanti kollha meħtieġa sabiex il-Kumitat ta' Sorveljanza jiddetermina jekk l-investigazzjonijiet humiex imwettqa kontinwament fuq perjodu proporzjonat għaċ-ċirkostanzi u l-kumplessità tal-każ.

Il-format tas-sommarju tar-“rapporti tad-disa' xhur” għandu jinbidel sabiex jinkorpora elementi supplimentarji li jippermettu evalwazzjoni effiċjenti tal-progress ta’ l-investigazzjonijiet. Dawn l-elementi għandhom jinkludu: id-deskrizzjoni legali ta’ l-irregolarità, id-data jew il-perjodu meta jkunu twettqu l-atti taħt investigazzjoni, it-tul ta’ l-“istadju tal-valutazzjoni” qabel ma tittieħed id-deċiżjoni li jinfetaħ każ, is-sanzjonijiet potenzjali jew il-konsegwenzi legali ta’ l-atti taħt investigazzjoni u l-perjodi ta’ preskrizzjoni għall-atti taħt investigazzjoni.

| — | In-nuqqas ta’ referenza għal perjodi ta’ preskrizzjoni fir-“rapporti tad-disa' xhur” ma tippermettix lill-Kumitat ta' Sorveljanza li jeżamina t-tul proporzjonat tal-passi meħuda u proposti sabiex jiġu mwettqa l-investigazzjonijiet.


  Il-perjodi ta’ preskrizzjoni għandhom jiġu sottolinjati u analizzati speċifikament fis-sommarji tar-“rapporti tad-disa' xhur”. |
| --- | --- |

—

In-nuqqas ta’ referenza għal perjodi ta’ preskrizzjoni fir-“rapporti tad-disa' xhur” ma tippermettix lill-Kumitat ta' Sorveljanza li jeżamina t-tul proporzjonat tal-passi meħuda u proposti sabiex jiġu mwettqa l-investigazzjonijiet.

Il-perjodi ta’ preskrizzjoni għandhom jiġu sottolinjati u analizzati speċifikament fis-sommarji tar-“rapporti tad-disa' xhur”.

| — | L-informazzjoni fir-“rapporti tad-disa' xhur” f’xi setturi mhijiex biżżejjed biex ikun hemm stampa ċara ta’ l-għan ta’ l-investigazzjonijiet, tar-raġunijiet għad-dewmien, u tal-konsegwenzi legali tagħhom. B’mod partikolari, raġuni bħall-“waqfien tattiku fl-investigazzjoni” fejn investigazzjoni ma tkunx ġiet konkluża la hi ġustifikata tajjeb u lanqas spjegata f’bosta mill-każijiet.
  Barra minn hekk, użu frekwenti ta’ raġuni bħal “priorità baxxa magħquda ma’ nuqqas ta’ riżorsi” tista’ tissoponi nuqqas ta’ politika ta’ investigazzjoni ċara.


  It-terminu “waqfien tattiku fl-investigazzjoni” użat fir-“rapporti tad-disa' xhur” għandu jiġi definit b’mod strett jew inkella mneħħi. L-użu ta’ din ir-raġuni li għaliha ma tkunx ġiet konkluża investigazzjoni għandu jkun prudenti u preċiż.




  Riflessjoni fuq l-implikazzjonijiet ta’ raġuni bħal “priorità baxxa magħquda ma’ nuqqas ta’ riżorsi” hija wkoll rakkomandata. |
| --- | --- |

—

L-informazzjoni fir-“rapporti tad-disa' xhur” f’xi setturi mhijiex biżżejjed biex ikun hemm stampa ċara ta’ l-għan ta’ l-investigazzjonijiet, tar-raġunijiet għad-dewmien, u tal-konsegwenzi legali tagħhom. B’mod partikolari, raġuni bħall-“waqfien tattiku fl-investigazzjoni” fejn investigazzjoni ma tkunx ġiet konkluża la hi ġustifikata tajjeb u lanqas spjegata f’bosta mill-każijiet.

Barra minn hekk, użu frekwenti ta’ raġuni bħal “priorità baxxa magħquda ma’ nuqqas ta’ riżorsi” tista’ tissoponi nuqqas ta’ politika ta’ investigazzjoni ċara.

It-terminu “waqfien tattiku fl-investigazzjoni” użat fir-“rapporti tad-disa' xhur” għandu jiġi definit b’mod strett jew inkella mneħħi. L-użu ta’ din ir-raġuni li għaliha ma tkunx ġiet konkluża investigazzjoni għandu jkun prudenti u preċiż.

Riflessjoni fuq l-implikazzjonijiet ta’ raġuni bħal “priorità baxxa magħquda ma’ nuqqas ta’ riżorsi” hija wkoll rakkomandata.

| — | Iż-żmien mistenni għat-tlestija ta’ l-investigazzjonijiet mhuwiex rifless b’mod preċiż fir-“rapporti tad-disa' xhur”. Mhuwiex imsemmi f’terz tal-każijiet u meta jissemma’, qatt ma jiġi rrispettat.


  Indikazzjoni kif ukoll spjegazzjoni rraġunata fir-rigward taż-żmien mistenni għat-tlestija huma meħtieġa. Passi investigazzjoni li jkunu se jittieħdu fil-ġejjieni għandhom jiġu deskritti aħjar. |
| --- | --- |

—

Iż-żmien mistenni għat-tlestija ta’ l-investigazzjonijiet mhuwiex rifless b’mod preċiż fir-“rapporti tad-disa' xhur”. Mhuwiex imsemmi f’terz tal-każijiet u meta jissemma’, qatt ma jiġi rrispettat.

Indikazzjoni kif ukoll spjegazzjoni rraġunata fir-rigward taż-żmien mistenni għat-tlestija huma meħtieġa. Passi investigazzjoni li jkunu se jittieħdu fil-ġejjieni għandhom jiġu deskritti aħjar.

It-tmexxija ta’ l-investigazzjonijiet ta’ l-OLAF

| — | Ir-“rapporti tad-disa' xhur” trażmessi lill-Kumitat ta' Sorveljanza mhuwiex aktar sistema ta’ avviż fir-rigward tat-tul ta’ l-investigazzjonijiet, imma minflok eżerċizzju ta’ rrapurtar imwettaq f’dan l-istadju tal-każ. Il-maġġoranza vasta ta’ l-investigazzjonijiet ta’ l-OLAF ilhom għaddejjin għal perjodu itwal. F’bosta każijiet jinstabu perjodi twal ta’ nuqqas ta’ attività. Il-Kumitat ta' Sorveljanza jemmen li r-“rapport tad-disa’ xhur” attwali ma jikkostitwixxiex għodda ta’ tmexxija għall-OLAF li timmira li teżamina mill-ġdid l-istrateġija ta’ l-investigazzjoni u tikkjarifika l-miri tagħha. Li 75 % ta’ l-investigazzjonijiet ilhom miftuħa għal aktar minn disa’ xhur huwa indikatur qawwi tal-bżonn li tittieħed azzjoni ta’ tmexxija urġenti.


  L-implimentazzjoni ta’ sistema ta’ kontroll tat-tmexxija li tipprevjeni b’mod effiċjenti l-istaġnar ta’ l-investigazzjonijiet hija rrakkomandata. Skrutinju mill-qrib regolari mill-kapijiet ta’ l-Unità tal-progress kontinwu ta’ l-investigazzjoni għandu mbagħad ikun xieraq. |
| --- | --- |

—

Ir-“rapporti tad-disa' xhur” trażmessi lill-Kumitat ta' Sorveljanza mhuwiex aktar sistema ta’ avviż fir-rigward tat-tul ta’ l-investigazzjonijiet, imma minflok eżerċizzju ta’ rrapurtar imwettaq f’dan l-istadju tal-każ. Il-maġġoranza vasta ta’ l-investigazzjonijiet ta’ l-OLAF ilhom għaddejjin għal perjodu itwal. F’bosta każijiet jinstabu perjodi twal ta’ nuqqas ta’ attività. Il-Kumitat ta' Sorveljanza jemmen li r-“rapport tad-disa’ xhur” attwali ma jikkostitwixxiex għodda ta’ tmexxija għall-OLAF li timmira li teżamina mill-ġdid l-istrateġija ta’ l-investigazzjoni u tikkjarifika l-miri tagħha. Li 75 % ta’ l-investigazzjonijiet ilhom miftuħa għal aktar minn disa’ xhur huwa indikatur qawwi tal-bżonn li tittieħed azzjoni ta’ tmexxija urġenti.

L-implimentazzjoni ta’ sistema ta’ kontroll tat-tmexxija li tipprevjeni b’mod effiċjenti l-istaġnar ta’ l-investigazzjonijiet hija rrakkomandata. Skrutinju mill-qrib regolari mill-kapijiet ta’ l-Unità tal-progress kontinwu ta’ l-investigazzjoni għandu mbagħad ikun xieraq.

L-AZZJONI FIL-ĠEJJIENI

Se titwettaq eżaminazzjoni kontinwa tar-“rapporti tad-disa' xhur” irċevuti mid-Direttur Ġenerali għall-perjodu ta’ l-2007 mill-Kumitat ta' Sorveljanza. Se jsir aktar skrutinju tar-raġunijiet għan-nuqqas ta’ tlestija ta’ l-investigazzjonijiet fil-perjodu ta’ żmien speċifikat u se tingħata attenzjoni partikolari lill-kooperazzjoni mill-Istati Membri. L-iżvilupp ta’ politika ta’ investigazzjoni ċara u ta’ sistema ta’ tmexxija tal-każijiet imtejba se tiġi wkoll segwiti mill-qrib mill-Kumitat.

Għandu jiġi nnutat li r-reazzjoni rapida ta’ l-OLAF biex itejjeb il-kontenut tar-“rapporti tad-disa' xhur” wara laqgħa bejnhom u l-Kumitat ta' Sorveljanza (26) twassal biex il-Kumitat jantiċipa rispons daqstant rapidu għar-rakkomandazzjonijiet imsemmija aktar ‘il fuq. Li jiġu inkorporati l-bidliet suġġeriti kif deskritt ikun il-bażi għall-eżaminazzjonijiet kollha tal-ġejjieni tar-“rapporti tad-disa’ xhur” mill-Kumitat ta' Sorveljanza.

---

(1)  L-Artikolu 6.5 tar-Regolament (KE) Nru 1073/1999.

(2)  ĠU L 33, 7.2.2007 L-Artikolu 13.3 tar-Regoli tal-Proċedura tal-Kumitat ta' Sorveljanza ta’ l-OLAF.

(3)  L-istatistika estratta mis-Sistema ta’ l-Amministrazzjoni tal-Każ (CMS — Case Management System).

(4)  Ara anness 1.

(5)  Ara anness 2. L-ammont totali ta’ investigazzjonijiet attivi kull settur f’Diċembru 2006: 62 investigazzjoni interna: istituzzjonijiet Ewropej, 24 investigazzjoni interna/esterna: korpi ta’ l-UE, 69 spiża diretta u għajnuna esterna, 49 għajnuna esterna, 83 dwana u 52 miżura strutturali.

(6)  L-Artikolu 4 tar-Regolament (KE) Nru 1073/1999.

(7)  Ara anness 2: każijiet numru 25, 24 u 125.

(8)  Ara anness 2: f’każ numru 59 biss jissemma’ l-perjodu fejn atti taħt investigazzjoni setgħu ġew imwettqa.

(9)  Ara anness 2: każijiet numru 20, 21, 22, 25, 59, u 101 inter alia.

(10)  Ara anness 2: każijiet numru 1, 2 u 101 inter alia.

(11)  L-Artikolu 3 tar-Regolament (KE) Nru 1073/1999.

(12)  Ara anness 2: biss f’każijiet numru 77 u 87.

(13)  L-Artikolu 3 tar-Regolament (KE) Nru 1073/1999 u “ftehim fis-seħħ ma’ pajjiżi terzi”

(14)  Ara anness 2: każijiet numru 31 u 92.

(15)  Ara anness 2: każijiet numru 64, 92, 93, u 106 inter alia.

(16)  L-Artikolu 3 tar-Regolament (KE) Nru 1073/1999 u l-“ftehim fis-seħħ ma’ pajjiżi terzi”.

(17)  Ara anness 2: każijiet numru 9, 27, 28, 29, u 120 inter alia.

(18)  L-Artikolu 3 tar-Regolament (KE) Nru 1073/1999, ir-Regolament (KE, Euratom) Nru 2988/95, ir-Regolament (Euratom, KE) Nru 2185/96 u r-Regolament (KE) Nru 515/97 inter alia.

(19)  Ara anness 2: każijiet numru 32, 33, 34, 35, u 36 inter alia.

(20)  Ara anness 2: każijiet numru 12, 36, u 70.

(21)  L-Artikolu 3 tar-Regolament (KE) Nru 1073/1999, ir-Regolament (KE, Euratom) Nru 2988/95, ir-Regolament (Euratom, KE) Nru 2185/96.

(22)  Ara anness 2: każijiet numru 41, 42, 55, 57, 75, u 112 inter alia.

(23)  Ara anness 2: każ numru 17.

(24)  Ara anness 2: każijiet numru 54 u 75.

(25)  Ara anness 2: każijiet numru 41, 55, 57 u 112.

(26)  Ara n-Nota I/01068 05.02.07

---

ANNESS 5

OPINJONI Nru 1/2006

Abbozz Preliminari tal-Baġit ta' l-OLAF għall-2007

Brussell, it-28 ta' April 2006

Fil-laqgħat tiegħu ta' l-20/21 ta' Marzu u l-25/26 ta' April 2006, il-Kumitat Superviżorju ta' l-OLAF iddiskuta “l-Abbozz Preliminari tal-Baġit ta' l-OLAF għall-Uffiċċju Ewropew ta' Kontra l-Frodi għall-2007” u adotta din l-opinjoni li ġejja:

Opinjoni

L-abbozz preliminari tal-baġit ta' l-OLAF għall-2007 hu essenzjalment kontinwazzjoni tal-baġit ta' l-OLAF għall-2006 b'ċerti talbiet żgħar addizzjonali sabiex l-OLAF ikun jista' jlaħħaq mat-tkabbir (l-EUR 10, il-Bulgarija u r-Rumanija).

Fis-settur tar-riżorsi umani, il-Kumitat jinnota l-porzjon għoli ta' aġenti temporanji meta mqabbel mal-medja tal-Kummissjoni u l-għadd għoli ta' postijiet battala li l-OLAF bi ħsiebu jnaqqas permezz tar-reklutaġġ ta' aġenti temporanji mil-lista ta' riżerva tas-selezzjonar li jinsab għaddej u mil-listi ta' riżerva ta' l-EPSO għall-uffiċjali permanenti. Ir-reklutaġġ ta' uffiċjali ġodda ser ikun jeħtieġ sforzi supplimentari ta' taħriġ.

L-istabbiltà u l-kontinwità tal-persunal huma meħtieġa għall-impjieg ta' l-aġenti temporanji u l-OLAF jipprevedi bilanċ globali f'ċertu għadd ta' servizzi, fosthom il-komunikazzjoni.

Il-Kumitat Superviżorju jeżiġi li l-allokazzjoni tal-postijiet għas-segretarjat tal-Kumitat Superviżorju ta' l-OLAF tiġi stabbilita mill-ġdid skond il-livell il-qadim tal-baġit preċedenti.

L-OLAF qed jagħmel sforz biex jissodisfa l-ħtiġiet kollha tal-Kumitat Superviżorju u s-segretarjat tiegħu f'termini ta' riżorsi umani u finanzjarji biex jippermetti lill-Kumitat Superviżorju jwettaq il-mandat tiegħu b'indipendenza sħiħa.

Id-Direttur Ġenerali ta' l-OLAF ta kelma soda u vinkolanti lill-Kumitat Superviżorju li ser iqiegħed għad-dispożizzjoni tiegħu ir-riżorsi umani u finanzjarji kollha li l-Kumitat Superviżorju jeħtieġ sabiex ikun jista' jikkonforma mal-mandat legali tiegħu u l-programm ta' xogħol tiegħu.

F'dawn iċ-ċirkustanzi, il-Kumitat Superviżorju jappoġġja l-proposta tal-baġit ta' l-OLAF.

OPINJONI Nru 2/2007

Abbozz Preliminari tal-Baġit ta' l-OLAF għall-2008

Brussell, il-25 ta' April 2007

Il-Kumitat ta' Superviżjoni ta' l-OLAF (SC) iddiskuta fil-laqgħat tiegħu ta' l-24 u l-25 ta' April 2007, “l-Abbozz Preliminari tal-Baġit ta' l-OLAF għall-Uffiċċju Ewropew ta' Kontra l-Frodi għall-2008” u adotta din l-opinjoni li ġejja:

a)   Ġestjoni tar-riżorsi umani u xogħol ta' investigazzjoni

Fir-rigward tal-kwistjoni ta' l-aġenti temporanji, il-Kumitat ta' Superviżjoni jilqa' l-ftehim li ntlaħaq reċentament ma' DĠ Admin u r-rappreżentanti tal-persunal li jantiċipa proċedura ta' screening li għandha ssir sabiex tingħata estensjoni għal perjodu mhux limitat għal aġenti temporanji reklutati qabel l-1 ta' Frar 2006. Il-ftehim kien essenzjali sabiex jiggarantixxi l-kontinwità u l-preżervazzjoni tal-kompetenzi interni ta' l-OLAF u huwa mistenni li jtejjeb l-impenn tal-persunal lejn l-għanijiet ta' l-OLAF u l-effikaċja ta' l-OLAF kollu kemm hu.

Sabiex jinkisbu l-benefiċċji sħaħ mill-eżitu pożittiv tal-ftehim, il-fehma tal-Kumitat ta' Superviżjoni hija li issa hija meħtieġa b'urġenza strateġija robusta fil-ġestjoni tar-riżorsi umani. L-OLAF għandu jassigura li l-ġestjoni (u t-taħriġ) tar-riżorsi umani huma adattati għal kollox għall-ħtiġijiet ta' l-organizzazzjoni, u li l-allokazzjoni tar-riżorsi bejn l-unitajiet tirrifletti l-ħtiġijiet ta' prijorità. B'mod ġenerali, il-ġestjoni tar-riżorsi umani għandha titqies bħala l-funzjoni ewlenija ta' appoġġ għall-investigazzjonijiet għat-tisħiħ ta' l-effiċjenza u l-effikaċja tax-xogħol investigattiv. L-iżvilupp u ż-żamma ta' persunal investigattiv li jkollu l-kompetenzi, id-diversità u l-kapaċità meħtieġa huwa l-uniku mezz sabiex tittejjeb l-effiċjenza u l-kwalità tas-servizzi ta' l-OLAF u għandha titqies bħala s-sors ewlieni ta' vantaġġ għall-istrateġija globali ta' l-OLAF.

Għaldaqstant, il-Kumitat ta' Superviżjoni jemmen li strateġija definita tajjeb tar-riżorsi umani tgħin lill-Uffiċċju sabiex jimmassimizza l-użu tar-riżorsi eżistenti fil-qasam ta' l-investigazzjoni sabiex jiġi ġestit aħjar il-piż futur tax-xogħol u jiġu organizzati aħjar il-gruppi investigattivi. Dan jinkludi, bħala minimu, ippjanar bil-quddiem ta' ħtiġijiet ta' prijorità fl-immedjat u fuq perjodu ta' tul medju (abbażi ta' analiżi strateġika), ħarsa lejn ir-riżorsi u kapaċitajiet eżistenti u kif ukoll identifikazzjoni ta' l-oqsma fejn huwa meħtieġ it-titjib. Qasam importanti f'dan ir-rigward huwa l-għoti ta' taħriġ adegwat u kontinwu għall-investigaturi, li huwa fattur ewlieni biex jiżdiedu l-motivazzjoni u s-sodisfazzjon fuq il-post tax-xogħol.

Rakkomandazzjonijiet: L-OLAF għandu jħejji strateġija tar-riżorsi umani sabiex jindirizza l-kwistjonijiet tar-riżorsi umani fl-immedjat u fuq perjodu ta' tul medju (stima tal-ħtiġijiet, reklutaġġ, mobilità u żvilupp tal-karrieri). Approċċ robust għall-ġestjoni tar-riżorsi umani jtejjeb l-effikaċja operattiva.

b)   Allokazzjoni tar-riżorsi f'appoġġ għall-ħidma investigattiva

L-OLAF qed jitlob 9 postijiet AD addizzjonali, li tnejn minnhom ikunu allokati għal unitajiet operattivi u l-bqija għal ħidmiet amministrattivi u ta' politika differenti. Il-Kumitat tas-Superviżjoni jappoġġa l-allokazzjoni ta' riżorsi għat-tisħiħ tal-funzjoni investigattiva ta' l-OLAF iżda għandu dubji dwar il-ħtieġa, mingħajr aktar evidenza ta' ħtieġa kbira, għal aktar riżorsi f'oqsma amministrattivi u ta' politika li mhumiex direttament ikkonċernati bl-attivitajiet ta' investigazzjoni, partikolarment ladarba bosta gruppi investigattivi ta' l-OLAF huma bħalissa nieqsa mill-persunal meta titqies il-kwantità tax-xogħol li għandhom.

It-tieni nett, il-Kumitat ta' Superviżjoni huwa konxju li l-OLAF ma rnexxielux jimla n-numru ta' postijiet mitluba mill-awtoritajiet tal-baġit fis-snin li għaddew, u li attwalment hemm numru kbir ta' postijiet mhux okkupati. Bħala prijorità, il-maniġment ta' l-OLAF għandu jwettaq miżuri sabiex jimla dawk il-postijiet vakanti qabel jintalbu postijiet addizzjonali.

Fir-riorganizzazzjoni strutturali reċenti, l-OLAF ta prijorità ċara lix-xogħol ta' investigazzjoni. Jekk hemm ħtieġa qawwija sabiex l-OLAF iżid ir-riżorsi tiegħu f'ċerti oqsma ta' xogħol mhux operattiv, il-maniġment għandu, bħala alternattiva, jikkunsidra miżuri bħat-trasferimenti, għalkemm naturalment mhux minn oqsma operattivi, sabiex iqiegħed riżorsi f'dawn l-oqsma.

Rakkomandazzjoni: Bħala prijorità, postijiet ġodda għandhom jiġu allokati għax-xogħol operattiv ta' l-OLAF filwaqt li postijiet mhux operatticvi għandhom jimtlew bi trasferimenti interni. Dan isaħħaħ l-attivitajiet ta' l-Uffiċċju fil-funzjoni investigattiva tiegħu.

c)   Persunal segretarjali

Id-Direttur Ġenerali ta' l-OLAF ta kelma soda u vinkolanti lill-Kumitat ta' Superviżjoni li ser iqiegħed għad-dispożizzjoni tiegħu ir-riżorsi umani u finanzjarji kollha li l-Kumitat jeħtieġ sabiex ikun jista' jikkonforma mal-mandat legali tiegħu u l-programm ta' xogħol tiegħu. Il-Kumitat jixtieq li l-OLAF jipprovdi fil-Baġit ta' l-2008 għal tmien impjegati Segretarjali bl-użu tal-metodu tan-nota f'qiegħ il-paġna sabiex jirriżerva dawn il-postijiet speċifikament għas-Segretarjat kif sar fil-passat. Dan jippermetti lill-Kumitat tas-Superviżjoni sabiex iwettaq il-mandat legali tiegħu f'indipendenza sħiħa.

Rakkomandazzjoni: L-OLAF għandu jżid nota ta' qiegħ il-paġna mal-pjan ta' stabbiliment dwar l-allokazzjoni ta' tmien membri tal-persunal tas-Segretarjat

d)   Konklużjoni

Il-Kumitat tas-Superviżjoni jappoġġja l-proposta tal-baġit ta' l-OLAF għall-2008 bil-kundizzjoni li r-rakkomandazzjonijiet ta' hawn fuq jittieħdu f'kunsiderazzjoni.

---